Veikkausliiga.com:

FF Jaro on solminut 1+1-vuotisen sopimuksen puolustaja Jesper Törnqvistin kanssa.

20-vuotias Törnqvist on syntynyt ja kasvanut Turun lähistöllä Kemiössä. Hän muutti mantereelle vuonna 2002 ja pelasi silloin Salon Palloilijoissa. SalPassa hän vietti vain yhden kauden ja seuraavaksi kaudeksi hän teki sopimuksen FC Interin kanssa, jossa hänen paperinsa ovat siitä lähtien olleet.

Ensimmäisellä kaudellaan Turussa Törnqvist ei saanut peliaikaa liigassa, vaan vietti aikansa enimmäkseen farmijoukkue VG-62:ssa jossa pelasi 21 ottelua. Viime kaudella puolustaja oli koko kauden Interin edustusjoukkueessa ja pelasi ensimmäiset liigaottelunsa. Minuutit jäivät kuitenkin suhteellisen vähiin, sillä Törnqvist pääsi liigaotteluissa kentälle vain viisi kertaa vaihdosta.