Juha Halonen SalPan uusi päävalmentaja 

 
Juha Halonen on Salon Palloilijoiden jalkapallon edustusjoukkueen uusi päävalmentaja. Halosen pesti on vuoden mittainen. Halonen on pitkän linjan salpalainen, joskin pelaajauran suurimmat meriitit löytyvät Turun Palloseurasta. 

Toinen valmentaja pyritään nimeämään mahdollisimman pian.

Halonen toimi kaksi edelliskautta SalPan apuvalmentajana. Päävalmentajan postia hoiti Tommi Pikkarainen.

Päättyneellä kaudella SalPa sijoittui toiseksi Kakkosen B-lohkossa.