www.lansi-suomi.fi kertoo että,

FC Rauma haki
Salosta pisteen

12.8.2002
Länsi-Suomi
Salo

FC Rauma onnistui Pallo-Iirojen tavoin mukavasti jalkapallon Kakkosessa sunnuntaina. Joukkue onnistui nipistämään sarjakolmoselta SalPalta arvokkaan pisteen vieraskentällä. Raumalaisjoukkue pysyi 1-1-tasapelillään hyvin mukana lohkon kärkikamppailussa.
- Lähdimme hakemaan pistettä. Homma onnistui, mutta [b:89698fe60e]vastustaja sai kyllä aivan käsittämättömän rankkarin alussa, josta he menivät johtoon[/b:89698fe60e], FC Rauman valmentaja Kari Latvanen kertoi.
Myös raumalaisjoukkue onnistui rangaistuspotkusta. Aleksi Latvanen kaadettiin maalinedustalla ja Jani Andreasen laittoi pallon pilkulta verkkoon.
- Peli oli sikäli hieman erikoinen, että molempien joukkueiden pelaajat olivat aika kiukkuisia tuomaritoiminnasta. Mutta joka tapauksessa tämä piste oli meille hyvä, Latvanen sanoi.
FC Rauma kohtaa lauantaina toisen raumalaisseuran Pallo-Iirot. Paikalliskamppailusta odotetaan tiukkaa vääntöä.
- Pelaamme niillä vahvuuksilla, mitä meillä on. Emme lähde muuttamaan pelitapaamme mihinkään suuntaan yhden minkään joukkueen takia. Pallo-Iirot on hyvä pelaamaan ylöspäin, mutta puolustuspelaaminen on ehkä hieman heikompaa. Siihen me varmasti pyrimme iskemään. Uskoisin, että aika tasainen vääntö on luvassa, Latvanen ennakoi.


 :evil: