[b:fdf18512f0]SalPa kohtaa vieraskentällä TPV:n[/b:fdf18512f0]

Kauden ennakkokaavailujen mukaan sunnuntain ottelu TPV-SalPa piti olla todellinen kärkikamppailu. Ne odotukset ovat romahtaneet jo useita kierroksia sitten ja ottelun panos onkin TPV:lle kovempi kuin SalPalle. SalPalle ottelulla on enää merkitystä lähinnä kamppailussa neljännestä sijasta sekä kunniasta. Kevätkierroksella Salossa joukkueet pelasivat tiukan kamppailun joka päättyi lopulta 1-1 tasapeliin. SalPan maalarina toimi tuolloin Jan Lomski ja TPV:n Sami Mäenpää, joka upotti ottelun 89. minuutilla rangaistuspotkun SalPan verkkoon. Joukkueiden seitsemästä viimeisestä kohtaamisesta SalPa on voittanut neljä ja TPV kaksi. Suosikkina otteluun lähtee kovassa vireessä oleva TPV. TPV voitti viikolla vierasottelun Raumalla kun se voitti numeroin 1-2 FC Rauman. Tuo voitto piti joukkueen tiukasti Pallo-Iirojen imussa. Vaikka ero Iiroihin onkin viisi pistettä on tamperelaisilla yksi ottelu vähemmän pelattuna. Kolmantena majaileva EIF puolestaan on kolme pistettä perässä ja se on myöskin pelannut ottelun enemmän kuin TPV.

TPV:n kotiotteluiden saldo on ollut yhtä murskaava kuin viime sunnuntain vastustajalla Pallo-Iiroilla: TPV on voittanut kaikki kahdeksan kotiotteluaan maalierolla 18-6. Nyt olisikin oiva paikka iskeä nolla pois TPV:n kotitappiosarakkeesta. TPV:llä ei ratkaisijoita ja maalintekijöitä puutu: Jarno Eräsen maalisaldo on kahdeksan, Jussi Kemmon seitsemän ja Sami Mäenpää sekä Jaakko Rönkkö ovat molemmat onnistuneet neljästi maalinteossa. Lisäksi TPV vahvisti hyökkäystään vielä Vesa Lammisella joka alkukauden muutaman kierroksen pelasi PoPan riveissä. Lamminen osuikin FC Raumaa vastaan ensi kerran TPV:n paidassa jo ottelun yhdeksännellä minuutilla. Kaikkiaan TPV on tekaissut 32 maalia joka on EIFin jälkeen toiseksi eniten koko Kakkosen länsilohkossa. Puolustus ei ole tamperelaisilla ollut aivan yhtä kova kuin viime vuonna, maaleja on TPV päästänyt 18. Tällä kaudella TPV on hävinnyt kolme ottelua: PIF, EIF ja viimeisimpänä MaPS ovat voiton sarjakakkosesta hankkineet. Erityisesti MaPS –häviö on kaivertanut tamperelaisten mieltä ja samanlaista lipsahdusta on vaikea kuvitella toista kertaa tapahtuvan.

SalPalla ei joukkue paljoa viime sunnuntaista tule muuttumaan. Joukkueen loukkaantuneet pelaajat ovat pitkäaikaispotilaita joiden pelit tältä kaudelta on jo pelattu. SalPa on pelannut viime aikoina heikosti vieraskentällä, kuusi ottelua on kulunut edellisestä voitosta ja yli kolme ottelua eli 285 minuuttia edellisestä maalista vieraskentällä. Kotiotteluiden sarja on onneksi ollut kohenemaan päin mutta PIF on silti SalPan perässä ainoastaan kolmen pisteen päässä. Vielä kun PIF on parannellut otteitaan mm. kahdella perättäisellä vierasvoitollaan, ei SalPan neljäs sija ole missään nimessä kirkossa kuulutettu. 

Länsilohkon ratkaisut ovat käsillä kun ottelut vähenevät. Perjantaina kohtaavat MaPS ja KaaPo, lauantaina puolestaan PoPa ja liigasta säilymisapuja saanut FJK joten järjestys saattaa jälleen kerran muuttua. Kärkijoukkue Iirot puolestaan matkustaa Tammisaareen kierroksen huippuotteluun jossa EIFin hakee pakkovoittoa mikäli haluaa säilyttää mahdollisuutensa sarjanousuun.

SalPan seuraava kotiottelu on 7.9 jolloin Saloon saapuu FC Rauma. Ottelu alkaa tuolloin jo kello 16.00.