SalPa saa sunnuntaina ylänurmelle vieraita Raumalta kun paikallinen FC Rauma asettuu vastaan kello 18.30 alkavassa kauden kahdeksannessa kotiottelussa.  FC Rauma on sarjataulukossa pari sijaa ja pistettä SalPan perässä ja kovassa vedossa.  Keväällä SalPa voitti Raumalla ensimmäisen koitoksen numeroin 2-0 mutta nyt vastaan astelee varmastikin kovalla asenteella matkassa oleva miehistö.  FC Rauma ei ole sitten edellisen SalPa -kohtaamisen hävinnyt kuin yhden ottelun, Kaskisille numeroin 1-4.  Eli kymmenen viimeistä ottelua on tuonut 21 pistettä (6 voittoa, 3 tasuria ja yksi häviö) Raumalle.  FC Rauman parhaat maalintekijät ovat Erno Isomäki ja Kari Ketola (mies joka tyrmäsi T.Kujanpään), molemmilla on koossa kuusi osumaa sekä Toni Koivunen kolmella maalillaan.  Yhteensä FC Rauma on tehnyt 23 maalia ja päästänyt 18, tuplamäärän SalPaan verrattuna.  Vieraskentillä FC Rauma on niinikään viihtynyt hyvin: seitsemän ottelua ja 12 pistettä ja vain yksi häviö.

Markus Dahlbomia lukuunottamatta SalPa saa parhaan miehistön kasaan sunnuntain otteluun.  Mukana ovat siis jälleen pelikieltonsa kärsineet Kulmala ja Riskilä.  Dahlbomin sairasloma jatkuu vielä jalkavamman jäljiltä.  Kotiotteluissaan SalPa on pelannut murskaavan hyvin lukuunottamatta hävittyä KaaPo -ottelua: seitsemästä ottelusta kuusi voittoa ja maalisuhde 20-2!  Eli tuon hävityn KaaPo -ottelun kahden päästetyn maalin lisäksi vastustaja ei ole Salossa verkkoja heilutellut!  Puolustusasenne ja maalivahtipeli ovat siis kohdallaan.  SalPa onkin päästänyt vähiten maaleja koko lohkossaan, vain yhdeksän kappaletta ja on pisteiden mukaan lohkon paras kotijoukkue.

SalPa pelaa jälleen kerran tutusti veitsi kurkulla.  FC Raumalle ei ole varaa hävitä, koska TPV jatkaa kuin juna matkaansa kärjessä keräten kaikki saatavilla olevat pisteet.  Viime kierroksella SalPa otti takaisin paikkansa lohkon kakkosena kun FC Rauma ja PS-44 pelasivat maalittoman tasapelin.  Lohkon loppupäässä FC Bodan asema alkaa olla heikko; eroa viivan yläpuolelle on neljä pistettä ja KaaPo on pelannut ottelun vähemmän kuin Kemiösaarelaiset.

[code:1:11a6ad9313]
TPV      14 33
-------------- 
SalPa    14 28 
PS-44    14 28 
FC Rauma 14 26 
P-Iirot  14 18 
PIF      14 18 
MuSa     14 17 
PoPa     14 17 
KaIK     14 16 
KaaPo    13 14
-------------- 
FC Boda  14 10 
TPK      13  9 
[/code:1:11a6ad9313]

Viidentoista viimeisen kauden ajalta ei löydy muita kohtaamisia kuin tuo keväinen 0-2 voitto SalPalle.

Tulosveikkaus: 2-0 jälleen SalPalle ja Erkalle kauden yhdeksäs nollapeli.