[b:58fc219802]Länsilohkon kesätauko ohi[/b:58fc219802]

Kakkosen länsilohkon kesätauko on vietetty ja joukkueet alkavat vähitellen palata jälleen tositoimiin. SalPan ensimmäinen ottelu kesätauon jälkeen on kotiottelu Porin Palloilijoita vastaan. PoPa on tällä hetkellä sarjataulukossa vasta kymmenentenä, seitsemän pistettä SalPan perässä ja yhden ottelun enemmän pelanneena. PoPa on ollut tällä kaudella huomattavasti parempi joukkue vieraskentillä, aivan kuten SalPakin. Kotikentällä PoPa on saalistanut ainoastaan yhden pisteen ja vieraskentillä loput seitsemän. SalPalla on samansuuntainen tilanne joten numeroiden valossa PoPa voisi jopa olla ennakkosuosikki otteluun lähdettäessä. Tauko on kuitenkin toivottavasti tehnyt hyvää SalPalle ja kenties ensimmäisen kerran tällä kaudella joukkue voisi päästä lähes parhaalla kokoonpanolla PoPan kimppuun. Vuosi sitten SalPa löylytti PoPaan kotikentällään peräti numeroin 7-0 mutta aivan samanlaisiin numeroihin ei taideta nyt päästä. Samantyylinen hulabaloo jatkui syyskierroksella sitten myös Porissa, siellä voittaja oli SalPan surkean esityksen jälkeen PoPa ja voittonumerot porilaisille olivat selvät 4-0. Porilaisten sankari tuolloin oli Vesa Lamminen kahdella maalillaan. Lamminen on pelinsä PoPassa ilmeisesti tällä kaudella pelannut, muutaman kierroksen jälkeen mies luopui kokonaan pelaamisesta.

Pelikiellot on SalPan osalta kärsitty ja ilmeisesti ainoa varma poissaolija ottelusta on pitkäaikaispotilas Juha Wähäsilta. Muuten loukkaantuneet pelaajat ovat vähitellen palailemassa kokoonpanoon. Nyt jos koskaan on SalPalla pakkovoiton paikka koska ero kärkijoukkueisiin on venähtänyt jo kahdeksaan pisteeseen. Lisäksi kaikki joukkueet jotka ovat SalPan edellä sarjataulukossa tällä hetkellä, kohtaavat SalPan kotikentällään syyskierroksella. Tilanne ei siis ole kovinkaan helppo mutta ei myöskään toivoton.

16 viime kauden aikana SalPa ja PoPa ovat kohdanneet neljä kertaa, joista kaksi viimeistä kohtaamista ovat kaudelta 2002. Viime kaudella PoPa otti myös tähän mennessä ainoan voittonsa SalPasta. Erikoisuutena voidaan mainita myös että Porin Palloilijat eivät ole vielä koskaan tehneet maalia SalPaa vastaan kun ollaan pelattu Salossa.

Porilaisten vaarallisimmat pelaajat ovat ehdottomasti brassipelaaja Silva joka on ehtinyt tehdä jo neljä maalia syöttää kolme. 1x2 pistetiä Silva on kerännyt 11 ja johtaa selvästi joukkueensa 1x2 pistepörssiä. SalPallahan selvä ykköstykki puuttuu, peräti yhdeksän pelaajaa on merkkauttanut maalin tilillensä ja Jan Lomski on edelleen paras SalPan maalintekijä kolmella osumallaan.

Perustietoja Porin Palloilijoista:
· perustettu 1925 Porissa
· internetosoite: www.porinpalloilijat.fi
· aikaisemmat kohtaamiset: 4 2-1-1 11-5
· edellinen kohtaaminen: 31.08.2002 PoPa-SalPa 4-0 

Toinen keskiviikon kova ottelu pelataan Tampereella, jossa kohtaavat länsilohkon ainoat tappiottomat joukkueet, TPV ja Pallo-Iirot Raumalta. SalPan voittaessa kotonaan piste-ero siis kaventuu varmasti kahteen kärkijoukkueeseen.