Joo, täytyy näin hyvin vietetyn viikonlopun jälkeenkin vielä palata perjantain tapahtumiin. Täytyy sanoa ihan samaa mitä kivelak sanoi, että oli kauden huonointa peliä. Avaukset olivat huonoja ja jos hyviä tuli ne hävittiin kärjessä systemaattisesti. Jos tuli kakkospalloja keskikentälle, ne hävittiin systemaattisesti. Peliä ei alakerrassa pystytty avaamaan lyhyillä syötöillä, joka mielestäni edelleen on ominta Salpalle, vaan peliä leimasi hätäily ja lopulta Kaapon karvatessa peli oli puhdasta roiskimista. Vastakkain olivat Kaapo1 ja Kaapo2. Pelasimme täysin Kaapon peliä, mutta ilman pelityyliin sopivia pelaajia. Pelin takkuilun ja muutaman tuomarin selkeän virheen takia alkoi suu käydä ja sen tietää jokainen miten siinä käy. Jopa häviö ei olisi ollut epäoikeudenmukaista. Ennen peliä oli havaittavissa väsymystä ja tietynlaista apaattisuutta, jotka tietysti johtuvat monesta tekijästä: kuumuus, pelien välinen tauko, viikkopeli,kokoonpanovaikeudet, paineet lopputuloksesta. En tiedä sitten mikä eniten vaikutti, mutta peli ei tuntunut missään vaiheessa hyvältä. 

Täytyy kuitenkin muistaa että huonoja harjoituksia ja huonoja pelejä mahtuu aina joukkoon. Ja mitä oonavauva sanoi, täytyy myös punnita toisesta näkökulmasta. Jokainen nousujoukkue, jokainen mestarijoukkue pelaa myös huonoja pelejä. Silloin 1-0 voitto, eli maali ottelun viimeisellä tai ensimmäisellä minuutilla ei muuta tosiasioita. Ottelu on voitettu, kolme pistettä on plakkarissa ja ketään ei kiinnosta kauden jälkeen olisiko ottelu pitänyt voittaa kahdella tai viidellä maalilla. Jos yksi maali tehdään, niin omaan päähän ei saa mennä yhtään. Mutta jos yksi maali tehdään ja heti tauon jälkeen soi omissa ( niin kuin usein pelissämme) on pelin voittamiselle psykologisesti ajatellen mahdollisimman huonot mahdollisuudet. Pelin jälkeen ei auta sanoa, että maalia lukuunottamatta puolustus toimi virheettömästi vaikka se kaikesta huolimatta olisi toiminutkin. 

Jalkapallo sisältää filosofian, jossa puolustuksella on aina etulyöntiasema. Useimmiten maalin tekemiseen tarvitaan useampia yrityksiä, joskus maalintekeminen ei onnistu ollenkaan. Tietysti joukkueiden ja joukkueiden yksilöiden välillä on eroja. Tosiasia Salpaa tarkastellen on se että Salpalta puuttuu maalintekijä. Joukkueen paras maalintekijä on tehnyt 7(?), joista 4 on syntynyt pilkulta ja yksi vaparista. Toisaalta maalit ovat jakautuneet useammalle pelaajalle, mutta pelattuja minuutteja ja tehoja tarkastellen ovat hyökkääjät vaellelleet varjojen mailla. Tällaisessa tapauksessa on äärimmäisen tärkeää että puolustuspeli on toimivaa ja että niitä 1-0 voittoja saalistetaan, myös huonolla pelillä.

Itse asiassa kaikki edellytykset seuraavaan hyvään peliin ovat olemassa. Kaapolta saatu nöyryytys pitää jalat maassa kiinni ja ehjä, rento treeniviikko antaa mahdollisuuden harjoitella ja hakea hyvää fiilistä. Tässä on viikko aikaa unohtaa menneet ja tarjota jälleen kerran hyvää futista Salon perinteikkäällä yläbaanalla. Onneksi peli on näin kotona, niin saadaan kivelakin mukaan kuvioihin...

...Pajari...