Ensinnäkin, en kuulu SalPan "mafiaan", ylläpidän ja koodaan näitä sivuja aivan omasta tahdostani ja kiinnostuksesta jalkapalloa kohtaan, lähtien siitä kun Jakonen aikanaan asiaa pyysi.  Jakosen aikana tosin projekti vasta polkaistiin päälle seuraavaa kautta silmällä pitäen mutta Petri ehti jo kadota toisiin maisemiin ennenkuin nämä tuli valmiiksi.  Minulla ei ole sananvaltaa SalPan asioiden suhteen enkä myöskään tuota sisältöä sivuille lukuunottamatta muutamaa ennakkojuttua sekä tilastojen päivitystä.  Asian voit tarkistaa ihan vaikka nimettömänä SalPan toimistolta.  Siksi toivonkin että tämä sinun käsittämätön ja asiaton piikittely jopa minua vastaan loppuu tähän, en katso sitä ansaitsevani tässä kohtaa.  Joudun kuitenkin toimimaan moderaattorina foorumilla koska ylläpitotehtävien vuoksi oikeudet minulla on.  Ja kuten tiedät internet -keskustelupalstat eivät enää ole avoimia alueita, vaan niille tullaan vaatimaan oma päätoimittaja, joka on viime kädessä vastuussa kirjoituksista ja niiden julkaisemisesta/poistamisesta.  Tämä on tulossa oleva laki jota olemme puolestaan tällä foorumilla käyttäneet jo foorumin julkaisusta lähtien.  Ennakkotapaus Suomessakin saatiin ja yllätys yllätys suomifutis.netin keskustelualueelta, tuloksena sakkoja kunnianloukkauksesta.  Se että kirjoittaa nimimerkin takaa ei oikeuta minkätasoiseen kirjoitteluun tahansa kuten erheellisesti kerroit.

Ja kirjoituksista, et ole ainoa jolle viesti on lähtenyt.  Kirjoitussäännöt ovat olleet täällä alusta alkaen ja luulisin että sinäkin tiedät käsitteen "hyvät tavat".  Kenenkään kirjoitusoikeuksia ei ole jouduttu poistamaan ja mikäli minusta riippuu, ei koskaan tulla poistamaankaan.  Mikäli joku ei ole sinua kohtaan esittänyt näitä "hyviä tapoja", ei omien pettymysten purku tuolla tasolla kuin on esitetty kuulu tänne.  Ottaisit ennemminkin yhteyttä kyseiseen herraan tai jos ei sovinto kiinnosta niin unohtamaan koko jutun (toki vain minun mielipiteeni) etkä kiukuttelisi.  Kirjoituksistasi selviää hyvinkin helposti kirjoituksiesi kohde jonka vuoksi jouduin puuttumaan kirjoituksiin.  Jos puolestasi olisit kirjoittanut omalla nimellä reilusti niin tätä keskustelua ei oltaisi koskaan käyty.  Jokainenhan vastaa silloin omasta kirjoituksestaan.

Ei millään pahalla, kirjoittele toki jatkossakin, vaikka jalkapallostakin.  Kritiikkiäkin toki saa esittää ja puolestani vastaan niihin kysymyksiin mihin voin tai toimitan kysymyksen eteenpäin sellaiselle henkilölle joka voi, osaa ja saa vastata.

Ystävällisesti,
Klaus Kivelä