www.veikkausliiga.com

"Vilmunen Heinäsen jalanjäljissä 
Veikkausliigaa kannattaa seurata muutenkin kuin pelien vuoksi – ainakin mikäli on kiinnostunut komeista miehistä. 

FC Hakan nuori maalivahti Mikko Vilmunen vahvisti viikonloppuna käsitystä jalkapalloilijoiden komeudesta. Hänet valittiin lauantaina Jyväskylässä Vuoden Mieheksi.
Ennen Vilmusta Vuoden Miehen tittelin on liigapelaajista saanut Tampere Unitedin Pasi Heinänen.
Vilmusella on tosin tähän mennessä enemmän näyttöä esiintymiskyvystään ja esteettisistä avuistaan kuin liigapelaamisesta. Hakan edustusryhmän mukana jo muutaman vuoden harjoitelleen 21-vuotiaan maalivahdin liigadebyytti on toistaiseksi jäänyt tekemättä kokeneen maalivahtikaksikon, Andras Vilnrotterin ja Panu Toivosen, varjossa. Vilnrotterin vaihdettua maisemaa nuorukaisen mahdollisuudet päästä kokeilemaan liigavauhtia Toivosen kakkosmiehenä parantunevat oleellisesti. "