Äijä-Pera, luin kaksi kertaa tekstisi, mut en ole varma ymmärsinkö kaiken oikein. Kuinka monta pelaajaa ringissä? No varmaan enemmän kuin nyt. Sen verran olen tätä touhua, vaikka poika olenkin, seurannut että ero on siinä, onko vain ringissä vai onko potentiaalia/seurajohdolla ja valmentajalla halua päästä/päästää kentälle. Kun neuvotellaan sponsoreiden kanssa, on omien kasvattien nimien vilauttelu ensiarvoisen tärkeää. Näin luodaan visio salolaisesta tulevaisuuden joukkueesta. Näinhän ei kuitenkaan tällä hetkellä ole. Sen voi jokainen lukea peliraporteista. Ihmettelen vaan, että kuinka kauan nämä junnut jaksavat uskoa omiin kykyihinsä. Treenaa kaksi vuotta mukana, odota tilaisuutta ja sitten tulee kesäkuun lopussa joku Janne Vuorinen Turusta ja vie pelipaikan. Miten ne muutamat seulan läpi tulleet juniorit saadaan jäämään rinkiin, jos luottamusta ei ole. Olen oikeastaan niiden muutaman sitkeän oman kasvatin puolesta onnellinen ettei Salpa noussut Ykköseen. Väitän, että viimeistään siinä vaiheessa oman raakileen kentälle laittamisen kynnys olisi noussut ylivoimaisen korkeaksi. Olisi voinut olla niin että ensi vuoden joukkueessa ei olisi pelannut yhtään ainoata salolaista futaria. Ja vaikka joukkueen kannattamisesta yli kansallisuus- ja ihonvärirajojen puhutaan mitä tahansa, olisi se joka tapauksessa ollut sääli koko organisaatiolle.