Jeppen tavoin voisi kysyä, että ei kai tämä keskustelu taas ala?! Jos katsoo lauantain pelin kokoonpanoa, niin ainakin meikäläisen matematiikalla kentällä käyneiden pelaajien osalta tilanne menee tasan 7-7, jos "vastakkain" ovat salolaiset kasvatit ja ulkopuoliset hankinnat. Lisäksi Björnin Nalle aloittaa SalPassa neljännen kautensa, Sirenin Mikko ja Lallukan Juha kolmannen, joten kovin ulkopuolisiksi ei heitäkään voi enää laskea. Ainoat tälle kaudelle SalPaan tulleet olivat lauantaina Miikat Puputti ja Tuovila.
Voisin väittää, että harvassa Kakkosen seurassa vaihtuvuus on ollut yhtä pientä. Tottakai ihannetilanne olisi, että suurin osa pelaajista olisi omia kasvatteja, mutta siihen ei Salossa päästä vielä muutamaan vuoteen. Eikä silloinkaan, jos nyt edustusjoukkue päästetään rämpimään Kolmosen puulaakiin Vilppaan kanssa.
On jotenkin jopa säälittävää alkaa edes tosissaan laskea, miten monta pelaajista ASUU Salossa. Ei kai ole SalPan vika, jos kaupungista on pakko muuttaa esimerkiksi opiskelun vuoksi toiselle paikkakunnalle. Tällä tasolla kun pelataan (ja jopa Veikkausliigassa) siviiliasiat ajaa lähes aina jalkapallon ohi, näin se vaan on Suomen maassa vielä pitkän aikaa.