Lukiessani otteluraporttia edellisestä pelistä, en voinut välttää kiusausta kirjoittaa siihen kommenttiani. 

Puolessa välissä kirjoitusta kirjoittaja toteaa: "...ottelun tuomari Antti Kaarto ajoi varsin kyseenalaisella tuomiolla Jan Lomskin ulos suoralla punaisella". Kyseenalainen !?!

"Vittu, etkö näe mitään, saatanan puusilmä!" kaikui varmaan Salohallin peilisaliin saakka. Erotuomarilla on paitsi oikeus, myös velvollisuus tässä tilanteessa todeta, että kyseessä on erotuomariin kohdistuva solvaus, eikä ole muuta vaihtoehtoa kuin lyödä punakortti ilmaan.

Rohkea teko oli paitsi ainoa oikea ratkaisu, myös opettavainen. Siitä oppivat (toivottavasti) paitsi hölmöillyt pelaaja, myös joukkuetoverit ja toivottavasti aktiivipelaajat kentän ympärillä. 

Se osoittaa, että kentällä vain yksi johtaa peliä, muut pelaavat. Vääriä ratkaisuja tulee aina myös tuomariston taholta, mutta se on siedettävä. Kirosanat ja yleensäkin tuomarille sättiminen kesken pelin ei ole myöskään kovin hyvä malli tuleville jalkapalloilijoille, jotka katsomossa imevät vaikutteita omilta esikuviltaan.

Ymmärrän kirjoittajan sinivalkoiset lasit, mutta toimittajan ominaisuudessa toivoisin jatkossa harkintaa ennen kuin erotuomareiden ratkaisuja lähdetään arvostelemaan.

ystävällisesti,
Marrku