huoh... :( 

Eikö tästä ole ollut jo monta kertaa aikaisemmin puhetta.  Kakkosen tasolla ei todellakaan pelkillä omilla pojilla pelailla, taso on jo kovempaa.  Vilpas pelaa mukavasti yhtä alempana seutukunnan pojilla, ja siellä pärjää mainiosti, askel sieltä Kakkoseen onkin sitten jo isompi kuin olettaisi pelkän sarjaportaan vaihdolla.  Ja niin se on tästä ylöspäinkin, Ykkönen on paljon nopeatempoisempi ja kovempi kuin Kakkonen, ja samoin VL Ykköseen nähden luonnollisesti paljon kovempi.

On hienoa kun on oma juniorityö joka alkaa tuottaa hyviä pelaajia aikanaan.  Mutta ei sieltä joukkueellista tule joka vuosi tälle tasolle.  Onhan joukkueessa jo nyt hyviä paikallisia pelaajia, kuten Wähis, Loimu, Mättö, JiiPee, Ranne ja Bata.  Erityisesti Wähis on pelannut hienon alkukauden, Loimulta voi odottaa samaa kunhan loukkaantuminen on taaksejäänyttä.  Mättö on loistava rikkova pelaaja keskikentällä ja JiiPee varmaotteinen laitapakki, joka paikkaa nopeuden kovuudella.  

Pelipaikoista on joukkueessa kova kilpailu nyt, mikä on puolestaan erinomainen asia.  Pikkaraisen ja pelaajien puheista olen ymmärtänyt, ettei kentälle enää pääse pelkästään maineen ja nimen takia, vaan pelipaikka (asenne, pelihalut) pitää osoittaa myös esimerkiksi harjoituksissa.  Puheiden mukaan jotkut vaan sattuvat harjoittelemaan välillä miten sattuu, joskus voi jäädä vähän väliin ilman syytä.  Mielestäni ihmeellistä käytöstä joukkuetta ja pelikavereita kohtaan on juuri jättää harkkoja väliin ja vaatia peliaikaa.

Tsemppiä koko joukkueelle, eilinen Piffenpeli oli hieno kokemus jälleen kerran.  Oli hienoa nähdä kuinka vastustaja pelattiin lähes aseettomaksi.  Näitä on mukava muistella talven paukkupakkasilla!