Minä taas en jaksa uskoa, että kun kausi loppuu niin kukaan jaksaa maata kahta viikkoa kauempaa laakereillaan. Urheilijalle liikkuminen ja harjoittelu on mielihyvää tuottavaa toimintaa. Jokainen, joka on harjoitellut joskus elämässään 5-8 kertaa viikossa tietää, että treenamisen lopettaminen kokonaan saa päänupin käymään ylikierroksilla. Tätä kautta oikean harjoitusmuodon löytäminen kullekin pelaajalle marras-joulukuuksi on valmentajan tehtävä. Oikea tapa on myös pelaajalle mielekäs ja hyödyllinen. Jos potkua tarvitaan reisiin lisää, niin sitäkin voi hankkia muuallakin ja muullakin tavalla kuin Ollikalan kuntosalin hienhajussa kyykkyä vääntämällä.