Lauantaina 31.08 suuntaa SalPa bussinsa keulan kohti Poria jolloin vastaan asettuu kovassa vedossa oleva Porin Palloilijat.  Keväällähän SalPa antoi kyytiä porilaisille selvin 7-0 numeroin mutta sen jälkeen on PoPan tahti muuttunut ja joukkue onkin saalistanut viimeisistä kymmenestä pelistä 20 pistettä, pisteen vähemmän kuin SalPa.  PoPa ei ole kuitenkaan erityisen kova kotijoukkue, vaikka onkin voittanut kaksi viimeistä kotiotteluaan.  PoPa on pelannut viimeiset seitsemän ottelua ilman tappiota joista se on voittanut kuusi ja pelannut kerran tasan.  Noista voitoista on peräti neljä on saalistettu vieraskentiltä ja viimeksi PoPa on hävinnyt 19.6 KaaPolle, siis yli kaksi kuukautta sitten!  PoPan maalinteosta on vastannut Vesa Lamminen (7 maalia) ja KuPSissa näytillä käynyt Pires da Silva (5 maalia) sekä Marko Nieminen (4 maalia).

SalPa pääsee peliin näillä näkymin hyvällä miehistöllä.  Mukaan tulevat niin Talvo kuin Pajuniemikin, poissa on Atte Nurminen joka kärsii pelikieltoaan sekä loukkaantuneet Markus Dahlbom ja Mark Kulmala.  Sunnuntaina TPV:tä vastaan loistanut Jan Lomski saanee jälleen aloittaa avauksessa ja tuo nopeudellaan varmasti ongelmia porilaispuolustukselle.  PoPa on juuttunut sarjantaulukon keskikastiin ja pystyy tekemään ainoastaan kiusaa ylempänä oleville joukkueille, joista se kohtaa vielä SalPan lisäksi FC Rauman vieraissa ja PS-44:n kotonaan.  SalPan soisi saavan nyt jos koskaan saada pelinsä kulkemaan myös  vieraskentillä koska yksikin häviö voi olla kohtalokas jatkopelejä ajatellen kun pelit vähenevät.  Porilaiset ovat tehneet paljon maaleja juuri toisen puoliajan alkupuolella, SalPan pitää siis olla tarkkana koska samoihin aikoihin on vastustaja iskenyt suurimman osan maaleista SalPan verkkoon. PoPa on tehnyt vain 1.4 maalia ottelua kohden, SalPa puolestaan 2.1.  Puolustus on SalPalla eliittiluokkaa PoPan sijoittuessa keskikastiin.  Tilastojen valossa niukka voitto SalPalle.

SalPa ja PoPa ovat kohdanneet vuosina 1989-2002 vain kolme kertaa, ja kertaakaan ei SalPa ole hävinnyt ottelua ja porilaiset ovat saaneet aikaseksi yhden maalin, senkin liki 13 vuotta sitten.  Viimeksi Porissa pelattiin tasapeli 1-1 vuonna 1989.  Kotiottelut SalPa on hoitanut kahdesti tyylikkäästi maalein 10-0.

Sarjataulukossa SalPa nousi maalieron turvin kakkoseksi.  Maaliero onkin SalPalla paras, PoPa:lla ero on -4 vaikka joukkue on  sarjassa viidentenä!

[code:1:159e0cfbfd]
TPV      17 34 &#40;+19&#41;
-------------------- 
SalPa    17 33 &#40;+23&#41;
PS-44    17 33 &#40;+16&#41;
FC Rauma 17 33 &#40;+ 8&#41;
PoPa     17 26 &#40;- 4&#41;
P-Iirot  17 24 &#40;+ 5&#41;
KaaPo    17 22 &#40;  0&#41;
KaIK     17 20 &#40;- 9&#41;
PIF      17 19 &#40;- 6&#41;
MuSa     17 18 &#40;- 8&#41;
-------------------- 
FC Boda  17 13 &#40;-18&#41;
TPK      17 10 &#40;-26&#41;

SalPa vs. PoPa

3-0 K	2.div	1989
1-1 V	2.div	1989
7-0 K	2.div	2002

2 1 0	11-1

Tulosveikkaus&#58; 0/1-2 SalPa vie täyden pistepotin.

Ottelu ei ole Veikkauksen kohteena.

Kierroksen muut ottelut&#58;

29.8 PS-44 - KaaPo
31.8 TPK - FC Rauma
31.8 TPV - KaIK
31.8 P-Iirot - FC Boda
1.9  PIF - MuSa

Sarjataulukon kärkipään joukkueilla on seuraavanlainen ohjelma.  Etukäteen arvioiden TPV&#58;llä on helpoin loppuohjelma ja SalPalla taas vaikein.


TPV&#58;

FC Rauma &#40;k&#41; 
KaIK     &#40;k&#41; 
KaaPo    &#40;k&#41; 
FC Boda  &#40;v&#41; 
MuSa     &#40;v&#41; 

SalPa&#58;

PIF      &#40;k&#41; 
TPK      &#40;k&#41; 
PoPa	 &#40;v&#41; 
P-Iirot  &#40;v&#41; 
PS-44    &#40;v&#41; 

PS-44&#58;

KaaPo    &#40;k&#41; 
MuSa     &#40;k&#41; 
SalPa    &#40;k&#41; 
KaIK     &#40;v&#41; 
PoPa     &#40;v&#41; 

FC Rauma&#58;

KaIK     &#40;k&#41; 
PoPa     &#40;k&#41; 
FC Boda  &#40;v&#41; 
TPK      &#40;v&#41; 
TPV      &#40;v&#41;[/code:1:159e0cfbfd]