Minusta "KumiTomi" on ainoa foorumin jäsen, jonka kommenteissa on jonkinlaista kiinniotettavaa. Muutenhan täällä oma ajatus on joko yhden lauseen haukkuminen tai väsynyt: " kyllähän näitä pelejä vielä on jäljellä..." Keitä nämä kommentit kiihottavat kirjoittamaan? Eikö Foorumin tarkoituksena ole saada ihmiset ajatusten vaihtoon? Taitaa osua miehen kommentit liian usein härän silmään. 

Mitä tulee tahdon tärkeyteen jalkapallossa, olisi muistettava, että pelaajan sydän ei ala sykkiä pelille yhtään sen enemmän, jos ainoa aika milloin se saa nitroja, on palaveri ennen peliä. Tahtotaso syntyy kollektiivisesta halusta menestyä. Ja tämä tahtotaso syntyy harjoituksissa ja peleissä. Aikanaan Maradona muisteli omia kokemuksiaan Italian kentillä ja sanoi pelipalaverien olleen yhdentekeviä. Pelaajat itse päättivät miten he peliä pelasivat. Ehkä näillä kavereilla sitten kollektiivisena kiihottimena toimi raha, jos valmentajan esimerkkiä ei tarvittu. Tällä tasolla raha ei voi sytyttää, vaan liekkinä pitää olla jokin muu. Seuran pitää tarjota puitteet ja välineet ja valmentajan pitää tarjota jotain, mikä ruokkii pelaajien voitontahtoa. Jos pelissä ei ole sydäntä, ei edes kakkosen tasolla voi menestyä. Pelkkä taito tai liigapelien määrä eivät takaa mitään. 

Seura on asettanut joukkueelle suoritustason, johon verrattuna Salpa on ollut ilmeisesti kaikkien mielestä alkukauden alisuorittaja. Herää kaksi kysymystä: Onko joukkueen suoritustasovaatimus asetettu liian korkealla, vai onko Salpa alisuorittaja? Mistä tämä jokavuotinen alisuorittaminen johtuu? Mielestäni ei voi pelkästään syyttää pelaajia sydämettömyydestä, vaan mietittävä miksi samoja ongelmia esiintyy vuodesta toiseen, vaikka iso osa pelaajista vaihtuu joka vuosi. Olisiko syytä miettiä tarkemmin, minkälaisia pelaajia Salpa hankkii ja miksi näistä ennen niin kovanluokan pelaajista tulee yhden vuoden aikana "sydämettömiä rahastajia"?