Tänään kakkosten sotureiden miekat kalahtavat Raumalla. On aika saada aavistus tulevasta lohkokumppanista ja mitata myös oman tekemisen tuloksia. Lähtökohdat eivät ole ihanteelliset pelille, lauantain vielä painaessa jaloissa, mutta vanhan nurmen elttaantunut tuoksu saa vanhat sotaratsut varmasti syttymään. Yleisö saa nauttia kauden ensimmäisistä liukutaklauksista. Eli Pajarin euro odottaa vielä ottajaansa.

Italiassa huhutaan uudesta mullistavasta harjoitusmenetelmästä. Huhuissa on kerrottu "helvetin viikosta", "tour di tuskasta" ja jotkut urheilun erikoislehdet ovat käyttäneet sanoja epäinhimillinen, karmaiseva ja kunnioitusta herättävä. Niillä kaikilla termeillä on viitattu uusimpaan harjoitelutapaan, jonka puitteissa Italian huippujoukkueet lentävät Suomeen viikoksi harjoittelemaan. Hiekalle.

Huippuseurat mm. Ac Milan ja Juventus ovat olleet erittäin kiinnostuneita tästä uudesta harjoittelumuodosta. Heidän edustajansa piirsivät visioita tulevasta yhteistyöstä useiden pienten suomalaisseurojen kanssa. Eräs seura, jota italialaiset huippuseurat ovat suunnitelmiinsa kaavailleet, on Varsinais-Suomessa vaikuttava Salpa. AC Milanin edustaja Angelo di Canio kommentoi tulevaa yhteistyötä seuraavasti: " Salpalta puuttuu (?) kokonaan talviharjoitteluolosuhteet ja heidän keväinen harjoituskenttänsä on yksi Euroopan kovimpia." Tämä toisi kaivattua kovuutta harjoitteluun, hierojillamme olisi upea mahdollisuus kehittää itseään aitojen rasitusvammojen kanssa."

Ainoana esteenä tulevaisuuden yhteistyölle olisi suunniteltu jalkapalloilijoiden harjoitushalli/alusta. Italilaisseurat hakevat nimenomaan ääriolosuhteita ja niitä ei hyvällä harjoitusolosuhteilla pystytä tarjoamaan. Päättäjillä on näin ollen muutaman vuoden kuluttua edessään vaikeat kysymykset:  Onko ajateltava sittenkin suurempia kokonaisuuksia ja kansainvälisyyttä, kuin vain muutaman harrastajan
mahdollisuutta omistautua lajille ympärivuotisesti?   

Että näin tänään...Pajari :)