SalPa lähtee otteluun kahden häviön putkesta, PoPa puolestaan on pelannut kaksi viimeistä otteluaan tasan.  Tasapelit ovat tulleet MuSaa sekä FC Bodaa vastaan, molemmissa otteluissa tulos oli 1-1.  SalPa on hävinnyt kotona KaaPolle ja vieraissa TPV:lle, tuloksena molemmissa otteluissa oli 0-2 lukemat.  SalPa on pelannut siis kaksi ottelua tekemättä maalin maalia lukuisista paikoista huolimatta.  Samalla sijoitus on SalPalla tippunut kohti keskikastia ollen tällä hetkellä kuudes kolme pistettä ja kolme sijaa PoPan edellä.

Edessä on siis periaatteessa ottelu etukäteen heikompaa joukkuetta vastaan.  Tilanne on aivan sama kuin lähdettäessä KaaPoa vastaan, nyt tuota "asennevammaa" pitää korjata piirun verran.  Kärkeen on matkaa seitsemän pistettä, mutta molemmilta kärkijoukkueilta on Salo vielä kokematta joten tuo ero ei ole ongelma SalPalle, jos enemmiltä kompastumisilta vältytään.  

PoPaa vastaan on pelattu kaksi kertaa vuonna 1989, sen jälkeen ei merkintöjä ole löytynyt sarjatason otteluista.  Saldona noista otteluista on voitto ja tasapeli.PoPa on tehnyt vierasotteluissaan tähän mennessä vain yhden maalin, senkin paikallisottelussa MuSaa vastaan.  Pisteitä kolmesta vierasottelusta PoPa on kerännyt kaksi pistettä.  Kotiotteluissa SalPa on ollut vakuuttava lukuunottamatta surkeaa KaaPo -ottelua.

[code:1:616c0a34ed]Sarjataulukko 28.05.2002 &#40;*=ilman häviötä, #=ilman voittoa&#41;
TPV      6 16*
--------------
PS-44    6 14*
FC Rauma 6 11
MuSa     6 10
P-Iirot  6 9
SalPa    6 9
KaaPo    6 8
PIF      6 7
PoPa     6 6
FC Boda  6 6
--------------
TPK      6 3
KaIK     6 1#


SalPan ja PoPan kohtaamiset&#58;

3 0 K 2.div 1989
1 1 V 2.div 1989

Yhteensä&#58;

2 1 1 0	4-1  3[/code:1:616c0a34ed]


Muut kierroksen ottelut ovat:

Pe 31.5
FC Boda – P–Iirot

La 1.6
FC Rauma – TPK
KaIK – TPV

Su 2.6
MuSa – PIF

Ma 3.6
PS–44 – KaaPo


Tässä ottelussa SalPa tulee palaamaan maalien ja voittojen tielle.  PoPa lähtenee hakemaan pistettä vierasottelusta kahdeksan miehen kilpikonnapuolustuksella.  Yksi maali ja sekin aukeaa ja sitten PoPalla naksahtaa.

Tulosveikkaus: 3-0