Kurjet ovat jo kovaa vauhtia menossa kohti etelää, mutta nyt myös joutsenet ovat lähdössä matkaan. 
Uruguay-joutsen tekee huiman 55 km:n matkan ainakin talveksi kohti länsirannikkoa. 
Runsaan takatilhen kasvattanut ”U”-joutsen on viime aikoina usein sekoitettu erheellisesti kyhmyjoutseneen(Cygnus olor). 
”U”-joutsen on uhonnut viimeaikaisissa lausunnoissaan lentävänsä kovaa ja korkealle, varsinkin joulupyhien aikana ruokapöytien ääreen. Massakautena tunnettu ajanjakso (joulukuun alku - Loppiainen) tulee totutusti tuottamaan lentoon pieniä pohjakosketuksia, mutta tämäkään seikka ei tule häiritsemään ”U”-joutsenen lopullisia lentosuunnitelmia. 
Se, mikä tulee olemaan lopullinen ”U”-joutsenen laskeutumisalusta, ei vielä ole tiedossa. Huhuja mahdollisesta viimeisestä ”pellosta” on jo kantautunut Saloonkin saakka; Turku, Ruokolahti, Madrid ja La Paz vain muutamia esille tulleita vaihtoehtoja.
Toinen joutsen(selkä-joutsen), jonka amatööriluontoihmiset ovat kuluvan syksyn aikana sekoittaneet laulujoutseneen(Cygnus cygnus) on myös tekemässä kovin lähtöä, tosin ”S”-joutsen ei vielä itse tiedä minne. Tuo ”S”-joutsen sai pienenä kärsiä koulussa, sillä hänen kaltaisilleen joutsenille on erittäin yleistä koulukiusaaminen. Koulukiusaamisen juuret kantautuvat aina 1800-luvulle saakka, jolloin H.C. Andersen kirjoitti tuon lähes rasistisen sadun rumasta ankanpoikasesta. Opettajatkin kouluissa totesivat: ruma, mikä (susi)ruma.
”S”-joutsen kaavailee siirtymistä, ei takavasempaan vaan lähinnä takaoikealle. Huhujen mukaan ”S”-joutsen olisi siirtymässä jalkapallokenttien reunanurmien nokkijaksi, sillä tekniikan värittämä kotikatsomo voi opettaa hänet jopa ns. yligurujoutseneksi(Premier-joutsen).

Tärkeintä SUURELLE yleisölle on se, että joutsenlennon / joutsenlaulun voi vielä nähdä salossa viimeisen kerran tulevana perjantaina 24.9 klo 19.30 alkaen. Paikkana on tietenkin uusien ja tulevien joutsenten ”kutuluola” eli salon uusi keinonurmistadion. Paikalla on myös todennäköisesti uljaat joutsenet; Kimito- ja Flora-joutsen.

TERVETULOA KUUNTELEMAAN SIIPIEN KAHINAA!

[img:eed9f89398]http://www.hyxo.fi/images/joutsen_2003.jpg[/img:eed9f89398]