Realistin looginen ajatuspolku on ihan hyvältä kuullostava, mutta ihan samaa mieltä ei voi olla että näin se homma kävisi.

Jotta omilla junioreilla olisi todellinen mahdollisuus nousta pelimiehiksi, jostain täytyy saada mallia.  Sitä voi käydä haistelemassa liigapeleissä Turussa ja maaotteluissa, ja paljon opitaan telkkarista.

Mutta miksi mennä niin kauas? SalPan pelit on sellaisia, että sinne voi viedä juniorin katsomaan miten taito voidaan hyödyntää futiksessa. Nimittäin SalPa pelaa helkkarin hyvää Kakkosen futista.  Viisas juniorinalku kuitenkin löytää siitäkin heikkouksia ja toivottavasti ottaa opikseen, koska tavoitteet pitää olla vielä korkeamalla.

Kun omat lahjakkuudet pääsee B-junnuihin, niillä on oltava jotain todellista haastetta edessäkin päin, ja ns. perseenroiskintapalloilu jossain kolmosessa ei kyllä nosta niitä kavereita eteenpäin.  Tahtoo olla että juttu jää siihen, ja kyvyt nousee vasta vanhainkodin saunan lauteilla kun ei muisti omista kyvyistä enää pelaa.

Täytyykö joutsenissa stten olla 10 "TPS-kasvattia" pelaamassa?  Ei tarvitse, mutta hyvä valmentaja ja muutama nuori taitava kaveri kyllä tarvitaan; muuten täällä ei ole edes keskinkertaista kakkosen jengiä pitkään aikaan, jos koskaan.   

Tänä vuonna mentiin jo hiukan yli tässä muukalaisten määrässä, mutta peli oli hienoa.  Jos joku väittää pitävänsä jalkapallosta, mutta ei viitsi tuollaista peliä tulla katsomaan, ei ole kyllä väitteelle katetta.  Todellinen jalkapalloiihminen ei jää kylmäksi kun SalPan peliä katselee.

Jos ei ole käynyt peleissä niin aika tyhjältä pohjalta tulee kritiikki.  Kannattaa käydä ensi kesänä katsomassa pari liigapeliä Turussa, SalPan ja Wilppaan edustuksen pelit, sekä jokunen SalPa 2 ja B- ja C-junnupeli niin tulee hiukan parempi kuva siitä mikä tilanne oikein on tällä hetkellä.   

Muutama oma junnu rinkiin lisää ensi kaudeksi ja hillitön yritys päälle, valmentajalta rohkeutta antaa minuutteja ja askel parempaan tulevaisuuteen on otettu.

Ja pitää muistaa että omista junioreistakaan ei tule koskaan pelimiehiä jos kunnon treeni ei maistu.   Pisteet matkamiehille jotka tulee tänne ja tekee tosissaan hommia ja näyttää SalPan junnuille mistä on kyse.