Pajari on Salpassa pelinsä pelannut. Ratkaisu oli molemminpuolinen ja ovia ei tarvinnut paiskoa. Salpalle kiitos hoidetuista asioista, asiat ovat aina selvinneet puhumalla, vaikkakin joskus ehkä pienellä viiveellä :wink: Mitään ei ole jäänyt hampaankoloon ja pöytä on saatu puhtaaksi. Kiitos kaikille kanssapelaajille; kaudet jäävät "tikarikerhoineen" mukaviksi muistoiksi. Tulevaisuus tulee koostumaan työnteosta ja hikipisaroista keikkalavoilla. Ehhhkä myös veri vetää takaisin länsilohkon kimurantteihin kuvioihin. Jos vanhat merkit paikkansa pitää, nähdään kesällä urheilupuistossa. Tällä kertaa jonkun vastustajan paidassa. 

Pajari kiittää, kuittaa ja toivottaa hyvää joulua!