Vaikka ohjelmatiedotteissa olikin merkitty Mestareiden Liigan karsintaottelu, alkää hyvät ihmiset uskoko omia silmiänne. Se olikin 30-luvun tyypillinen farssielokuva, jonka pääosissa olivat jotkut tamperelaiset potkupalloilijat ja armenialainen ammattilaisjoukkue. Kertojana oli Ylen tiimiin uutena verbaalitykkinä siirtynyt monesko-se Tampu-nyt-sarjassa-onkaan piipero. En muista nimeä, mutta eiköhän se jo ensi EM- kisoissa jää mieleen. Sitä ennen kaveri saa hakea tarvittavaa kokemusta shakin piirinmestaruusturnauksista ja junioreiden yösuunnistuksen aluekisoista. 

Armenialainen mestarijoukkue pyöritti suomalaisen mestarijoukkueen niin nurmen alle että nurmi joudutaan mitä todennäköisemmin vaihtamaan, jotta saadaan pelaajat takaisin keskittymään tärkeämpään liigaan eli Suomen Potkupalloliigaan. Hjelm lupasi ensimmäistä kertaa tällä kaudella hyökkäävää peliä ja tuloksena oli 4 omissa, 0 hyökkäyspäässä. Olisikohan ollut sittenkin syytä keskittyä siihen värittömään ja hajuttomaan peruspalloon, jolla ne muutamat pisteetkin ovat tulleet. Ja herra Hjelm, jos ainoana asiana on pelin aikana huutaa " nyt tappelua, vittu", niin sen suun voi pitää myös kiinni. Kun yksi parhaimmin puolustavista liigajoukkueistamme häviää neljällä maalilla omalla kotikentällään, on turha kysyä miksi me olemme seurajoukkueina siellä rupisten joukkueiden arvontakorissa. Sinne me kuulumme. Ikävä kyllä.  

Että hävettää...Pajari