Viikonloppu meni SalPan puolelta katsottuna loistavasti.  Selvä 3-1 voitto PS-44:stä ja TPV tuhersi 0-0 tasapelin Porissa MuSan vieraana.  Tämä takasi jännityksen säilyvän edelleen länsilohkossa.  SalPa kohotti osakkeitaan huomattavasti pahassa vierasottelussa ja nyt on edessä kauden viimeinen vierasottelu, vastaan asettuu SalPalle vaikea vastus, Pallo-Iirot.  Raumalaisjoukkuetta vastaan on takuttu kautta historian, mutta nyt SalPa lähtee otteluun ennakkosuosikkina, onhan panokset joukkueilla aivan erisuuntaiset ja seitsemästä viimeisestä ottelusta SalPa on hävinnyt vain yhden.  Pallo-Iirot säilyvät sarjassa varmasti, SalPa kamppailee lohkon voitosta.  Aikaisemmin tällä kaudella SalPa voitti kotonaan 2-0 Björnin ja Vainion maaleilla.  Tuon ottelun jälkeen ei Björn maalia tehnytkään ennen viime viikonlopun osumaansa.  Kuiva kausi kesti siis lähes kolme kuukautta.  Toista se on Talvolla, mies on intoutunut tekemään maaleja ja nyt voikin jännittää tuleeko yhden kauden ennätys...

Viidentoista viimeisen vuoden aikana SalPa ja Pallo-Iirot ovat kohdanneet viisi kertaa ja ainoastaan kerran SalPa on ollut parempi, sekin nimenomaan tällä kaudella.  Kaksi kertaa on pelattu tasan ja kaksi kertaa Iirot ovat vieneet voiton.  Nyt olisikin aika tasoittaa voittosarake ja saada keskinäisten ottelujen maalisuhde vähintäänkin tasoihin.  Mielenkiintoinen seikka on se että Raumalla pelatuissa keskinäisissä otteluissa SalPa on pelannut juuri nuo tasapelit, häviöt ovat tulleet kotiotteluissa.  Aika ristiriitainen tilastoseikka verrattuna esimerkiksi tämän kauden vierasotteluihin.  

Pallo-Iirot on kuudesta viimeisestä ottelusta saanut yhdeksän pistettä, kaksi pistettä vähemmän kuin SalPa.  Iirot ovat hävinneet kaksi viimeisintä kotiotteluaan, Bodalle 1-4 ja MuSalle 1-3.  Iirot ovatkin hävinneet kuusi kotiotteluaan ja voittaneet neljä. Iirojen maalitykkinä on häärinyt Jaakko Hovi, joka on tehnyt jo 11 maalia sekä Lauri Heino kahdeksalla maalillaan.  Yhteensä Iirot ovat tehneet 39 maalia, siis kaksi vähemmän kuin SalPa.  Iirot ovat kuitenkin päästäneet peräti 38 maalia, yli tuplasti SalPan määrän.  

SalPan jälkeen Iirot kohtaavat kauden viimeisessä ottelussa PoPan vieraissa ja SalPan puolestaan PIF:n kotonaan.  SalPalla on siis mahdollisuus kasvattaa voittoputkeaan jo neljään perättäiseen otteluun, toivottavasti se ei ole hukkaanheitetty putki ja kaksi edellämenevää joukkuetta tupeksivat hieman...

[code:1:1add1ba084]
TPV      20 41
-------------- 
FC Rauma 20 40 
SalPa    20 39 
PS-44    20 39 
PoPa     20 29 
P-Iirot  20 27 
KaaPo    20 25 
PIF      20 23 
MuSa     20 23 
KaIK     20 20
--------------
FC Boda  20 17 
TPK      20 13 

0-2 K	2.div	1987
1-1 V	2.div	1987
2-3 K	2.div	1990
1-1 V	2.div	1990
2-0 K	2.div	2002

5  1 2 2  6-7
[/code:1:1add1ba084]

Muut kierroksen ottelut:
21.9 PIF - TPK
21.9 KaIK - PS-44
21.9 TPV - FC Rauma
21.9 MuSa - FC Boda
21.9 KaaPo - PoPa

Kaikki ottelut alkavat kello 15 joten tekstitv:n ääressä jännitetään miten käy kierroksella.

Tulosveikkaus: 0-2 SalPalle ja voittoputki jatkuu.