Ainahan näitä junnujen isiä riittää marisemassa, kuinka rahaa pitäisi kanavoida edustusjoukkueelta junnuille. Mikä on lopulta toiminnan tarkoitus? Ymmärtääkseni edustusjoukkueen tulee olla seuran lippulaiva, johon tulee panostaa - ei se ole junnuilta pois. Luulenpa että edustusjoukkueelle kerätty raha on täysin oma budjettinsa, eikä vedetty pois junnujen kausimaksuista.

Mikä on sitten sen tarkoitus, että ostetaan tietotaitoa juniorijoukkueille? Ensin pitäisi saada sellaisia pelaajia, joilla olisi mitään edellytyksiä eteenpäin jalkapalloilijana. Mitä taas Salpa siitä hyötyisi? Miljoonia siirtokorvauksista, vai mitä? Tämä on täysin turhaa pyörittelyä ikuisuuskysymyksien ympärillä. Lopulta kaikki on jonkun mielestä täysin turhaa. Sellaiset ihmiset, joilla on sydäntä jalkapallolle taas haluavat, että kaikki asiat tehdään tosissaan, tai ainakin yritetään. Sitähän Salpassa on tehty!

Hyvä juttu, että Salpa yrittää ylöspäin ja panostaa siihen. Näin myös salolaisilla junioreilla on jokin tavoite - nousta edustukseen. Tosin Salossa ei taida olla yhtään junnua, joka edes vuosien näkymällä olisi murtautumassa ykkösjoukkueeseen. Turha ruikuttaa, että vanhat turkulaiset harrastelijat vievät pelipaikan, koska taso on kuitenkin Kakkonen, jossa jokainen vähänkään lahjakas nuori pelaaja, joka on valmis tosissaan harjoittelemaan pääsee kyllä pelaamaan.