Eipä kannata vielä yhden voiton takia juhlia mestaruutta. Toivoa sopii että sihti alkaa löytymään myös kotikentällä...
Kyllä sydän sykki niin iloisesti Kaskisten pelin jälkeen, kun avauspisteet tuli plakkariin. Kaikista mukavinta on se, ettei ainakaan vielä tarvinnut siirtyä valmentajan vaihdon harkitsemisesta tositoimiin. Jotenkin olisi tuntunut kurjalta, kun Pellikka on kuitenkin käkkinyt talvihuuruissa kentän reunalla ja joku muu olisi poiminut marjat kesällä. En minä mikään sosiaalipallon kannattaja silti ole.
Jos peli ei ala kulkemaan, niin jotakinhan sitä on tehtävä. Joko ostetaan pisteitä, vaihdetaan joukkuetta tai kokeillaan uutta valmentajaa. Onneksi SalPassa näyttää olevan hieman kärsivällisyyttä. Nyt olisi aika siirtyä voittoputkeen ja palkita kannattajien kärsivällisyys komealla voitolla ganalin pojista.