Kauden viimeisessä ottelussa ei panoksesta ole puutetta: vain voitto antaa mahdollisuuden lohkon kärkipaikkaan ja nousukarsintaotteluihin.  Tilanne on sikäli huono että vaikka SalPa voittaisi ilman panosta Saloon saapuvan PIF:n pitää Bodan pelata tasan tai voittaa viimeisessä ottelussa TPV.  TPV varmasti panostaa kaikkensa hakeakseen voiton ja kevään 1-1 tasapeli mielessä yrittää murtaa Bodan vastustelun heti alkuunsa.  Boda puolestaan yrittänee päättää kautensa voittoon, putoaminen Kolmoseen kun on jo sinetöitynyt.  Boda on ollut huonoin kotijoukkue sarjassa tällä kaudella, kotoa on herunut vain kahdeksan pistettä (kaksi voittoa ja kaksi tasapeliä).  SalPalla on siis kaikki pelissä, häviöllä loppusijoitus voi olla jopa kolmas, joka sekin menisi tavoitteisiin nähden nappiin.  Pitkästä aikaa siis jotain merkitystä kauden viimeisessä ottelussa joten pelailuun tuskin sorrutaan jos vain TPV ei heti alkuunsa katkaise Bodan selkärankaa...

Viidestä viimeisestä PIF:n ja SalPan kohtaamisesta SalPa on ollut parempi joukkue kolmella voitollaan ja yhden kerran ovat joukkueet pelanneet tasan.  Tuo tasapeli tuli ensimmäisessä kohtaamisessa Paraisilla, numerot olivat silloin 1-1 vaikka SalPa oli tuolloin selvästi parempi joukkue.  Paraisilla SalPan maalin teki Jukka Riskilä 32. minuutin kohdalla.  Jukan tekemä maali takasi SalPalle pisteen vaikka aivan ottelun lopussa paikkoja oli tehdä myöskin voittomaali; SalPalta jätettiin viheltämättä selvä rangaistuspotku ja jälkitilanteessa pallo pomppi muutaman kymmenen senttiä maalin ohi.  Jukka Riskilä iski kahdesti myös menneenä viikonloppuna Raumalla ja noista kahdesta maalista jälkimmäinen oli Jukan 40. maali SalPan edustusjoukkueen paidassa!  Jan Lomski kaksi maalia nostivat miehen saldon tällä kaudella jo kahdeksaan, joista SalPan paidassa on syntynyt viisi.  Ottelun voittomaaleja eniten on tehnyt Jukka Björn, neljä kappaletta.

PIF on voittanut viimeisestä kymmenestä ottelusta vain kaksi, pelannut tasan kolmesti ja hävinnyt viisi ottelua.  PIF:n tehokkain pelaaja on tähän mennessä ollut Saku Kiili yhdeksällä maalilla sekä Ilkka Fali ja Teppo Huttunen, molemmilla kuusi maalia.  Yhteensä PIF on tehnyt 32 maalia ja päästänyt 35.  Maaleja on omaan päähän mennyt siis tuplasti SalPaan verrattuna.  SalPa on pitänyt oman maalinsa puhtaana jo kymmenessä ottelussa tällä kaudella ja jos PIF ei saa maalia aikaseksi, puolet kauden peleistä on voitettu vastustajan jäädessä maaleitta ja se on loistava saavutus.  Sekin osoittaa että SalPalla on ollut tällä kaudella sarjan paras puolustus ja maalivahtipeli.  Tässä onkin SalPalla hyvä mahdollisuus iskeä; yksi maali heti alkuunsa veisi PIF:ltä terän ja sen jälkeen kaikki olisikin pelkkää pyöritystä vierasmaalilla.  Vierasotteluista PIF on kerännyt 13 pistettä sijoittuen vierastaulukossa keskivaiheille.  SalPa nousee mahdollisella voitolla sarjan parhaaksi kotijoukkueeksi.

[code:1:454255ee8e]
TPV      21 44
--------------
SalPa    21 42 
FC Rauma 21 40 
PS-44    21 39 
PoPa     21 29 
KaaPo    21 28 
P-Iirot  21 27 
PIF      21 26 
MuSa     21 24 
KaIK     21 23
-------------- 
FC Boda  21 18 
TPK      21 13

3-1 K 2.div 1990
0-2 V 2.div 1990
1-0 K 2.div 2000
2-1 V 2.div 2000
1-1 V 2.div 2002

5 3 1 1	7-5

[/code:1:454255ee8e]

Päätöskierros:
28.9. FC Boda - TPV
28.9. FC Rauma - KaIK
28.9. PS-44 - MuSa
28.9. PoPa - Pallo-Iirot
28.9. TPK - KaaPo

Tulosveikkaus: 4-0 SalPalle selvä kotivoitto.