lukekaa ja ihmetelkää....onkohan kirjoteltu olutkatsomosta päin...

Salon Pallo vei voiton sunnuntain upeassa illassa pelatussa paikalliskamppailussa. Ottelun alku oli erittäin hyvätasoista ja paikalliskamppailulle tyypillistä kovaa peliä, joten runsaslukuinen yleisö sai varmasti vastinetta rahoillensa. KaaPolla oli ottelun ensimmäisellä jaksolla parhaat paikat, kun Tomi Uusitorppa pääsi ampumaan vihaisesti 20 metristä, mutta huippuvahti Mikko Känkänen sai näppinsä väliin, jatkopalloon pääsi tykittämään vielä Mark Kulmala, mutta Känkänen oli uskomattomasti ehtinyt jo torjunta-asentoon ja teki uuden toisen huippu-pelastuksen. Harmillista oli , että erotuomari halusi myös päästä upeassa kamppailussa esiin, eikä ymmärtänyt ottelun paikallispelin luonnetta, vaan ajoi koti-yleisöä mielistellen KaaPon parhaan pelaajan, kapteeni Juho Kirjosen suihkuun ensimmäisen jakson lopulla.Tarkkaa aikaa on vaikea sanoa, sillä Salon kentällä ei pelikello toiminut.

 

Toisella jaksolla pelin taso laski ja Salpa sai jatkuvasti enemmän otetta pelistä, kun KaaPo joutui vaihtamaan ryhmitystään vajaalla.Salpa otti keskikentän haltuunsa ja pyöritti peliä näyttävästi.Salpa oli saanut otteluun vuokralle nuoren, nousevan TPS-taiturin, Janne Vuorisen, joka toisella jaksolla nousi Salpan sankariksi.Vuorinen syötti noin tunnin pelin jälkeen Juha Herneen yksin läpi, eikä &#8221;Hemmo&#8221; erehtynyt, vaan vei Salpan 1-0 johtoon.KaaPolla oli tämän jälkeen paikkansa, kun sekä Tomi Uusitorppa sekä Juho Peltonen kaadettiin Salpan boxissa, mutta edelleen koti-yleisöä miellyttäen tuomari levitteli käsiään ja jätti pilkut viheltämättä.Ottelun viime hetkillä Vuorinen pisti vielä Herneelle toisen läpiajon ja kierteinen pallo löysi paikkansa yläkulmasta.

 

Salpa nousi voitollaan jakamaan sarjan toisen sijan KaaPon kanssa ja kun Kraft hävisi Somerolle kotonaan, on sarjan kärjessä todella tasaista,kun vielä PIF:illä on yksi ottelu muita vähemmän pelattuna.

KaaPo-vahti Veli-Heikki Maunila sai ottelusta yhden veikkauspisteen ja keskikentän Jarkko Tallqvist palkittiin Sokos-hotellin lahjakortilla Kaapon parhaana.