Foorumilla on näköjään jälleen aloitettu ikuisuusaihe turkulaisten ja omien junnujen paremmuudesta. On hieno juttu, että omat junnut saivat jo viime kaudella mukavasti peliaikaa nyt alkaneella harjoituskaudella harjoituksissa on juossut monia oman juniorityön helmiä. 
Myös SalPan juniorijoukkueet ovat olleet mukavassa nosteessa. Kannattaa kuitenkin muistaa, että a- ja b-junioreiden divarit ovat todella kaukana kovatasoisista sarjoista. Nykyään lupaavat juniorit pelaavat aivan jossain muualla kuin oman ikäluokkansa edustusjoukkueessa. Esim turkulaisten Interin ja Tepsin parhaat b-junnut pelaavat a:ssa ja parhaat a-junnut Sinimustissa, ÅIFK:ssa tai Liigassa. 
Nykyajan Kakkonen on jo niin kova, että esim hyppäys a-junioreiden sm-sarjajengistä kakkoseen on valtava. Kannattaa muistaa, että nämä teidän parjaamat &quot;turkulaiset rahastajat&quot; omaavat järjestäen kokemusta aina liigakentiltä asti. Piippunen kirjoitti, että sarjassa olisi säilytty, vaikka kaikki junnut olisivat olleet koko kauden avauksessa.. Mahtaako olla Toivosen katsomossa myyty olut tai oman pojan sokea ylistäminen kirvoittanut kyseiseen kommenttiin..  Tällä hetkellä omien junnujen taso on vielä melko kaukana vaadittavasta. Avauskokoonpano kestää ehkä yhden, kaksi junioria, mutta ei enempää. Perustaito omilla kasvateilla tuntuu jo olevan melko hyvällä mallilla, mutta suurimmat puutteet ovat nimenomaan pelikäsityksessä ja joukkuepelaamisessa. Pomputtelu osataan, mutta oikea-aikaiset liikkeet ja ratkaisut tuntuvat olevan vielä melko paljon vaadittavaa perässä. 
Mielestäni olisi omien kasvattien kehityksen kannalta ensiarvoisen tärkeää saada miesten pelejä jossain kolmosen porukassa. Viime kaudelta esimerkkinä todettakoon Stenholm, joka oli Vilppaassa saamassa arvokasta kokemusta. Loppukaudella kutsun tultua mies täytti paikkansa. Voi kuullostaa hienolta, että omat junnujoukkueet pelaavat paikasta sm-sarjassa, mutta totuus on, että pelaajien kahityksen kannalta kyseiset sarjat ovat kaikkea muuta kuin kehittäviä. Harmi että SalPan ja Vilppaan välillä on edelleen vanhoja kaunoja, sillä Salpalaisten junnujen kehityksen kannalta olisi tärkeää saada säännöllistä peliaikaa miesten sarjoissa. Kakkosen taso, kun on vielä suurimmalle osalle aivan liian kova. Sitä en tarkoita etteikö tulevaisuudessa omat junnut voisi olla runkopelaajia SalPassa, mutta se aika ei ole vielä ensi tai sitä seuraavallakaan kaudella.
Realistisia mahdollisuuksia avaukseen ensi kaudella on mielestäni vain Stenholmilla sekä Ojasella, mikäli heidän kehityskäyränsä pysyy nousujohteisena.
Toivottavasti edustukseen nousseiden junioreiden kärsivällisyys sekä työmotivaatio pysyvät korkealla. Kakkosen tasolle nousu vaatii kovaa työtä ja toivottavasti myös heidän peluuttamisensa on järkevää koskien joukkuetta missä pelaa. 
Tämä on raaka totuus tällä hetkellä, mutta toivottavasti viiden vuoden päästä keskuskentällä nähtäisiin jo suurimmaksi osaksi salolaisista koostuva joukkue.