Minua hykerryttää edelleen klassikko salolaisesta katsomokommentoinnista ja kannustuksesta vuodelta 2002, kun allekirjoittanut vielä pelasi ja vastassa oli muistaakseni PS 44 Valkeakoskelta. Salo jäi aivan uskomattoman sadekuuron alle ja silloinen, salaojittamaton kenttä ei kestänyt tätä kuuroa, vaan suoraan sanotusti lainehti vedestä. Peli ei ollut jalkapalloa, vaan rämpimistä ja kaatuilua vesilammikoihin. Salolaisesta kannustustyylistä ja ehkä koko puukkokatsomon filosofiasta kertoo, kun silloinen topparimme, "reisikone-Talvo", kuljetti toisen kerran pallon joka puolella lainehtiviin lammikoihin, niin eräs nimeltä mainitsematon alasarjojen kuningas huutaa jäätävällä äänellä. "Gui sä ain siihe sama lammigo ballo gusgat?" :D