Raporttia foorumeilta ottelusta P-Iiroja vastaan 10.2.:

Vajaamiehiselle SalPalle tappio

SalPan ensimmäinen harjoitusottelu sujui tappiollisissa merkeissä. Rauman Pallo-Iirot päihitti vain 12 kenttäpelaajan voimin matkassa olleet salolaiset 4-1-lukemin.

SalPa aloitti ottelun tehokkaasti, kun Mikko Batalha siirsi joukkueen johtoon jo 10 minuutin pelin jälkeen. Batalha laukoi pallon maaliin tyylikkäällä kääntölaukauksella suoraan sivurajaheitosta.

P-Iirot vyörytti kuitenkin hyökkäyksiään tehokkaasti Rauman jalkapallohallin kapeahkolla kentällä ja latoi pallon neljästi SalPan maalia vartioineen Jens Törnqvistin taakse.

Liian suuria johtopäätöksiä lopulta varsin suurinumeroisesta tappiosta ei kannata vetää. Suuri osa lauantaina kentällä olevista pelaajista ei liene avauskokoonpanossa, kun Kakkosen kausi huhtikuun loppupuolella alkaa. Lisäksi esimerkiksi Vesa Vainio joutui pelaamaan itselleen varsin vieraalla topparin paikalla. Osa muista pelaajista oli flunssan kourissa, ja muutamat pelasivat samanaikaisesti Turun Fireball-turnauksessa.

SalPan seuraava ottelu on ohjelmassa viikon kuluttua Kaarinassa, jossa on määrä pelata ulkokentällä.

SalPan kokoonpano: Jens Törnqvist; Antti Muuriaisniemi, Vesa Vainio, Jyri Kallio, Markus Kultarinta (60. Joni Rahkonen); Niko Mättö, Ville Skyttä (75. Joonas Määttä); Toni Kuisma, Tom Mikkola, Juho Peltonen, Mikko Batalha.