Palloliiton päätöksiä:

SEURA JA KANNATTAJAT

- Seura on vastuussa pelaajiensa, toimihenkilöidensä, johtajiensa ja kannattajiensa käytöksestä ottelutapahtumissa.
- Vierasotteluissaan seuran voidaan katsoa olevan vastuussa kannattajiensa käytöksestä, mikäli seura tai sen joukkue tekee yhteistyötä kannattajiensa kanssa, esimerkiksi osallistumalla kannattajien matkanjärjestelyihin toiselle paikkakunnalle taikka tukemalla jollain muulla tavalla kannattajiensa toimintaa.
- Seuran on neuvoteltava kannattajiensa kanssa turvallisuuteen ja järjestykseen liittyvistä asioista ennen kauden alkua ja selvitettävä heille myös vierasotteluita koskevat turvallisuus- ja käyttäytymissäännöt.

OTTELUTAPAHTUMA

- Ottelutapahtumassa on käyttäydyttävä asiallisesti ja muita kohtuuttomasti häiritsemättä.
- Kaikenlainen rasismi tai rasistinen käyttäytyminen on kiellettyä ja se on pyrittävä estämään ennakolta. Mikäli rasismia ilmenee, siihen on puututtava välittömästi.
- Kaikenlainen pelaajiin, joukkueiden taustahenkilöihin, erotuomaristoon, toimitsijoihin tai katsojiin kohdistuva herjaava käytös on kiellettyä. Mikäli herjaavaa käytöstä ilmenee, siihen on puututtava välittömästi.
- Kotijoukkueen ja vierasjoukkueen kannattajille on varattava omat turvalliset istumapaikat, joiden tulee sijaita riittävän kaukana toisistaan, mieluiten eri katsomoissa. Vierasjoukkueen kannattajien katsomoon tulee järjestää oma sisääntuloportti, omat palvelut WC-tiloineen ja katsomonosa pitää pystyä tarvittaessa eristämään aidoilla, peitteillä tms. muista katsomoista. Tarvittaessa vierasjoukkueen kannattajien busseille on varattava oma turvallinen pysäköintialue.
- Jalkapallo- ja futsal-ottelussa tai sen välittömässä läheisyydessä ei saa pitää hallussa ampuma-aseita tai patruunoita, räjähdysaineita tai räjähteitä, terä- tai lyömäaseita, ilotulitteita, soihtuja tai savuja taikka muita sellaista esineitä tai aineita, joita voidaan perustellusti epäillä voitavan käyttää henkeen tai terveyteen kohdistuvan rikoksen tekemiseen.

Jalkapallo- ja futsal-otteluun ei saa tuoda:
- päihdyttäviä aineita 
- ampuma-aseita tai patruunoita 
- räjähdysaineita tai räjähteitä 
- terä- tai lyömäaseita 
- ilotulitteita, soihtuja tai savuja 
- laserkyniä tai vastaavia voimakkaan valotehon laitteita tai muita sellaisia esineitä tai aineita, joilla voidaan uhata toisen henkeä tai terveyttä taikka joilla voidaan aiheuttaa vaaraa ottelutapahtuman järjestykselle ja turvallisuudelle 
- poliittisia, rasistisia tai muuten loukkaavia julisteita tai banderolleja 

Lisäksi mm. paineilmatorvet on kielletty.

KOSKA PALLOLIITTO KIELTÄÄ OTTELUJEN SEURAAMISEN?  Saako otteluun pian edes tulla paikanpäälle?

Osa säännöistä on järkeekäypiä mm. teräaseiden ja muiden aseiden kohdalla mutta loput... ei hyvää päivää.  Tennisottelussakin on katsomossa enemmän menoa tällä vauhdilla.  :evil: 

Tämä kaikki pääsarjatasolla, koska divarissa?