Vilu sivuaa kirjoituksessaan kysymystä, joka on saanut minutkin kommentaoimaan ja kyselemään. Terkennuksena: Minun tarkoituksena ei ole sanoa, että kaikki turkulaiset pois joukkueesta ja omat tilalle. Olen jo aikaisemmissa yhteyksissä, jo viime vuonna, sanonut sen olevan tällä hetkellä mahdotonta. Elintärkeä kysymys on se, minkälaiseksi yhteistyö junioripuolen ja edustuksen välillä muodostuu. Puolet eivät saa olla vastakkain vaan niiden tavoitteiden täytyy sivuta toisiaan. Junioripuolen tavoitteet ovat taatusti erilaisia kuin edustuksen tavoitteet, mutta edustuksen ja junioripuolen yhteinen  tavoite voisi olla esimerkiksi: kuinka monta pelaajaa pitää vuosittain saada edustuksen mukaan. Eikä vaan pelkästään mukaan. Tavoitteen saavuttamisessa sitten joko epäonnistutaan tai onnistutaan. Edellisen tavoitteen toteutuessa on mietittävä mikä meni vikaan. Luulen että tällä hetkellä Salpa kamppailee viimeksi mainitun vaihtoehdon kanssa. Mutta niin kuin Vilu kirjoitti; hommia tehdään. Toivottavasti riittävästi.

Luulen tämän olevan avainasemassa, jos Salpa haluaa saada uskottavan ja menestyvän edustusjoukkueen itselleen. Salpalla on harrastajapohjaan veerrattuna kaikki mahdollisuudet nousta jopa liiga-joukkueeksi. Tämä onnistuu kuitenkin vain panostamalla voimakkaasti junioripuolen ja edustuksen yhteistyön sekä ennen kaikkea junioripuolen valmennuksen kehittämiseen.