SalPa lähtee kauden toiseksi viimeiseen kotiotteluun selvänä ennakkosuosikkina.  Vastustaja TPK Turusta on tuomittu putoamaan ja SalPan tulee jatkamaan TPK:n kurimusta.  Kevään kierroksella SalPa oli parempi maalein 2-1.  Sunnuntain ottelu alkaa jo kello 15.

TPK lähtee otteluun kahdeksan ottelun voitottomasta putkesta, ja viimeisistä kymmenestä ottelusta on TPK saanut seitsemän pistettä.  SalPa tipahti tuossa kuntopuntarissa neljänneksi, surkeiden vieraspeliensä ansiosta.  TPK on tehnyt 22 maalia ja joukkueesta ei löydy yhtään kovaa maalintekijää vaan maaleja on tehnyt tähän mennessä 11 eri pelaajaa joukkueesta, kärjessä Niko Kagan neljällä maalillaan.  Puolustus TPK:lla on numeroiden valossa huono, joukkue on päästänyt eniten maaleja, 51 kappaletta tähän mennessä.  Se tekee melkein kolme maalia ottelua kohden.  SalPalla on edelleen sarjan pitävin puolustus viime viikonlopun rökäletappiosta huolimatta.

Koska sarjan kärki näyttää karkaavan niin SalPa voisi sopivasti TPK:n avustuksella harjoitella nyt maalintekoa.  Itse olisin tyytyväinen tuollaisiin porilaisnumeroihin, 4-0 tai 7-0. Noilla numeroilla olisi mahdollista pysyä edes sarjan parhaana kotijoukkueena, vaikka ei siitä lusikkaa myönnetäkään.  TPK ei ole kuitenkaan viime vuosina SalPaa vastaan juhlinut, se on jopa kerran saanut tasapelin aikaan, senkin vuonna 1998.

Viime kierroksen jälkeen SalPa tipahti siis sarjan neljänneksi ja toinen muutos taulukossa on KaIK:n tippuminen PIFfin taakse.  FC Boda jatkaa taisteluaan sarjapaikan puolesta ja Bodalla on mahdollisuudet kaikin puolin: kotonaan se kohtaa kovat FC Rauman ja TPV:n ja vieraskentällä TPK:n ja juuri nyt huonossa kunnossa olevan MuSan joka on tällä hetkellä kolme pistettä Bodan yläpuolella.

[code:1:2f4e8bc09f]
TPV      18 37
-------------- 
PS-44    18 36 
FC Rauma 18 36 
SalPa    18 33 
PoPa     18 29 
P-Iirot  18 24 
KaaPo    18 22 
PIF      18 20 
KaIK     18 20 
MuSa     18 19
-------------- 
FC Boda  18 16 
TPK      18 10

5-2 K	2.div	1998
2-2 V	2.div	1998
2-0 K	2.div	2000
4-2 V	2.div	2000
2-1 K	2.div	2002

5 4 1 0	 15-7
 
[/code:1:2f4e8bc09f]

Tulosennuste: 4-0 Selkeä kotivoitto.

Ottelu ei ole Veikkauksen kohteena missään pelissä.