[b:ab83ec1025]SalPan vieraaksi sarjajohtaja TPV[/b:ab83ec1025]

Kolme kotiottelua voitotta pelannut SalPa kohtaa keskiviikkona Kakkosen länsilohkoa ylivoimaiseen tapaan hallitsevan Tampereen Pallo-Veikot. TPV on menettänyt ainoastaan kaksi pistettä tällä kaudella pelattuaan 1-1 tasapelin PoPan kanssa. Muista otteluista se on selvinnyt voittajana ja johtaa siis kahden pisteen erolla toisena olevaan Pallo-Iiroihin joka puolestaan kävi hakemassa ansaitun 0-2 voiton SalPasta reilu viikko sitten. Viime kaudella SalPan ja TPV:n kohtaamiset päättyivät kotivoittoihin, viimeisin Salossa SalPan hyväksi numeroin 4-1. Tuolloin maaleista vastasivat Jan Lomski ja Vesa Vainio, molemmat tekivät kaksi maalia. TPV:n maalin viimeisteli Jussi Kemmo. SalPa ja TPV ovat kohdanneet 15 viimeisen kauden aikana kuusi kertaa ja neljästi on SalPa ollut parempi. Keskiviikon otteluun SalPa saa jälleen kokoonpanoonsa pelikiellosta vapautuvan Lomskin mutta Vainion pelaaminen on vielä epävarmaa. Varmasti ottelusta ovat poissa Markus Dahlbom, Teemu Kujanpää ja Jukka Björn. Björn kärsii ottelussa pelikieltoansa ja on käytettävissä jälleen FC Rauma ottelussa, Kujanpäältä operoitiin polvi ja sairasloma jatkuu vielä.

TPV kohtasi maanantaina Suomen Cupin 5. kierroksen ottelussa Veikkausliigan Kuopion Palloseuran (KuPS voitti ottelun selvästi numeroin 4-0) joten keskiviikon ottelu on jo toinen kova ottelu kolmen päivän sisällä tamperelaisryhmälle. Ottelun panos huomioiden maanantain koitos tuskin näkyy TPV:n pelissä vaan tarvittava rutistus ja kova taistelu tullaan varmasti näkemään ja KuPS häviö halutaan varmasti kuitata SalPan kustannuksella. SalPa taas on pakkovoiton edessä koska häviö tässä ottelussa tietää TPV:lle jo yhdeksän pisteen etumatkaa. Viimeisten kotiotteluiden taaperruksen vuoksi SalPa on tippunut sarjataulukossa viidenneksi kun sekä KaaPo että EIF ovat rynnineet ohitse ja toinen nousukarsijan paikka on Pallo-Iirojen hallussa. TPV:n paras maalintekijä on tähän mennessä ollut Jussi Kemmo neljällä osumallaan ja Jarno Eränen on onnistunut maalinteossa kolmesti. SalPan Lomskilla on puolestaan kaksi osumaa jotka syntyivät peräkkäisissä otteluissa ennen pelikieltoa. Jostain syystä Kemmo tuntuu tällä kaudella vierastavan vieraskenttiä, koska kaikki maalinsa hän on tehnyt kotikentällä. Taika jatkukoon Salossa...

Kakkosen länsilohko siirtyy parin viikon kesätauolle tämän viikon otteluiden jälkeen.

Perustietoja Tampereen Pallo-Veikoista:
· perustettu 1930 Tampereella
· internet -osoite: http://www.tpvtre.sci.fi/
· kohtaamiset SalPan kanssa: 6 4-0-2 12-8
· edellinen kohtaaminen: SalPa - TPV 25.8.2002 4-1 (Vesa Vainio 2, Jan Lomski 2)

Muut ottelut viikolla: 25.6. KaaPo - MaPS, MuSa - FC Rauma 26.6. FJK - PoPa, P-Iirot - EIF, PS-44 - PIF 28.6. TPV - KaaPo, MaPS - MuSa 29.6. EIF - PS-44, FC Rauma - SalPa, PoPa - P-Iirot

Tulosveikkaus: 2-1 SalPalle.