Nooh, peluuttamisasioita käsitellään yleensä joukkueen omissa tapahtumissa, ei foorumeilla. Mutta kuitenkin: 

Salpan juniorijoukkueissa (vanhempien junnujen osalta) ja myöskin Salpa2:ssa noudatetaan seuraavia sääntöjä:

[i:9cb2193dc4]PELUUTTAMINEN
- Kaikki saavat peliaikaa SPL:n Kaikki Pelaa –sääntöjen ja joukkueen pelisääntöjen mukaan.
- Peluuttamisen kriteerit sovitaan joukkueen sisällä tarkemmin.
- Aktiivinen sitoutuminen joukkueen toimintaan ja sääntöihin elinehto peliajan saamiselle.
-Peliaika määräytyy mm. sääntöjen noudattamisen, harjoitusaktiivisuuden,  asenteen ja pelitaitojen mukaan
-Valmentajat vastaavat peluuttamisesta. 
-Jokaiselle pelaajalle pyritään järjestämään peliaikaa pitkässä juoksussa. Pelin sisällä se ei jakaudu tasaisesti.[/i:9cb2193dc4]

Yksittäisessä pelitapahtumassa pelaajien määrä on meillä edelliskausina vaihdellut kahdeksan ja 20:n pelaajan välillä, joten minkäänlaista peliaikatakuuta/peli on mahdotonta antaa. Palloliitto on kaikessa viisaudessaan poistanut vitosesta mahdollisuuden vaihtaa pelaajia edestakaisin, mikä tekee peluuttamisesta entistä vaikeampaa. Vaihtoja on siis oikeasti mietittävä. Ajatellaan nyt vaikka tilannetta, että mukana on vaikka 18 peluria: puoliajalla ei vaan ole mitään järkeä tehdä seitsemää vaihtoa kertarysäyksellä, vaan tilanteen mukaan on elettävä. Lisäksi tietyille pelipaikoille on huomattavasti enemmän tarjontaa kuin toisille. Peluuttamisesta salpa2:ssa vastaa coach Teemu.

Ja mitä tulee tuohon nokkimisjärjestykseen nuoret vs. vanhat, niin asia lienee kyllä lähinnä toisin päin  :)  
Ohjelmassa lienee tänä kesänä 22 ottelua, joten uskallan väittää, että jokaiselle joukkueen toiminnassa mukana olevalle peliaikaa tulee kesän kuluessa vähintään tarpeeksi. 

Ja vielä tuosta pelaajatilanteesta: treeneissä on enemmän tai vähemmän aktiivisesti pyörinyt noin 25 peluria, joista suurin osa on myös varmistanut sitoutumisensa joukkueen toimintaan. Työt, kelit ja sairastelut vaikuttavat tosin yhdellä kertaa kokoon saatavan ryhmän suuruuteen :wink: . Lisäksi saanemme pelien alkaessa myös vahvistuksia edustusjoukkueen junioriosastolta.


ps. Pelaamisesta, tai muuten joukkueen eteen toimimisesta kiinnostuneet paikalle tänään (20.3) klo 18.30!