SalPan seuraava vastus lauantaina on KaIK Kaskisissa.  Keväällä SalPa otti kauden ensimmäisen voittonsa selvin 4-0 numeroin.  Maaleista vastasi 
hattutempullaan nyt poissaoleva Markus Dahlbom ja Vesa Vainio.  Alkukauden taaperruksen jälkeen KaIK  on ryhdistäytynyt hirvittävään menoon: tuloksena neljä voittoa viimeisistä neljästä ottelusta maalisuhteella 21-7.  KaIK onkin tehnyt sarjassa 25 maalia joka on neljänneksi eniten sarjassa ja yhden vähemmän kuin SalPa.  SalPalla on taasen ollut sarjan pitävin puolustus, päästettyjä osumia on tähän mennessä vain 8 kun KaIK on päästänyt peräti 33 maalia taakseen, johtuen juuri tuosta alkukauden taaperroksesta.

SalPa on pelannut nyt kuusi ottelua ilman häviötä voittaen niistä viisi saalistaen 16 pistettä 18 mahdollisesta.  Loistavaan työtä kieltämättä mutta TPV on edelleen edessä viiden pisteen päässä!  Otteluja on jäljellä vielä kymmenen ja jaossa on 30 pistettä joten mitä vain voi tapahtua.  Herkkuna pohjalla on TPV:n saapuminen Saloon kuukauden kuluttua, 25.8.

KaIK:n maalintekovastuu on kahdella pelaajalla: Pasi Heinänen ja Jouni Santanen.  Heinäsellä osumia on jo 10 jolla irtoaa länsilohkon parhaan maalintekijän viitta tällä hetkellä.  Santasella osumia on kahdeksan.  SalPan parhaat maalintekijät ovat Dahlbom, joka ei siis pelaa, ja Vainio, molemmilla viisi osumaa.

Sarjataulukossa TPV säilytti etumatkansa ottamalla selkeän 6-0 voiton vieraissa TPK:lta.  SalPalla on nyt siis jälleen kerran pakkovoiton paikka jos joukkue mielii vielä syksyn jatkopeleihin mukaan.  Vierasottelut ovat olleet SalPalle tänä vuonna tervanjuontia.  Saldona vieraspeleistä on kaksi voittoa (TPK ja FC Rauma), tasapeli (PIF) ja kaksi häviötä (TPV ja MuSa).  Kotiotteluissa pelit ovat sujuneet kuin unelma.  Mistä saataisiin sama tempo ja taistelutahto myös vieraskentille?

Sarjataulukon loppupäästä ylös nousseella KaIK:lla on 13 pistettä, 12 vähemmän kuin SalPalla.  Taulukon loppupää on kuitenkin tiukka: TPK:lla on matkaa kuudentena olevaan MuSaan vain viisi pistettä. Putoamisviivan alapuolella ovat tällä hetkellä TPK ja FC Boda.  Mutta yksikin voitto näiltä joukkueilta järjestää loppupäätä uuteen muottiin.

[code:1:c7e447638c]
TPV      12 30
-------------- 
SalPa    12 25 
FC Rauma 12 22 
PS-44    11 21 
PIF      12 18 
MuSa     12 14 
KaIK     12 13 
P-Iirot  11 12 
KaaPo    11 11 
PoPa     12 11 
--------------
FC Boda  12 10 
TPK      11  9 

0-0	K 2.div	1999
1-0	V 2.div	1999
5-1	K 2.div	2000
2-1	V 2.div	2000
4-0	K 2.div	2002

5 4 1 0	12-2
[/code:1:c7e447638c]

SalPa ei ole siis 15 viimeisen kauden aikana hävinnyt otteluakaan KaIK:lle, ja putkelle toivotaan jatkoa nyt enemmän kuin koskaan.

Tulosveikkaus: 0-1 SalPalle.

Ottelu ei ole näillä näkymin Veikkauksen kohteena.