SalPa ja MuSa ovat kohdanneet (cup ja harjoitusottelut poislukien) virallisissa sarjaotteluissa viimeisen 14 vuoden aikana neljä kertaa.  Edellisestä kohtaamisesta onkin kulunut aikaa jo 13 vuotta ja silloin SalPa pöllytti Salossa MuSaa numeroin 9-0.  Tuo lopputulos onkin yksi SalPan historian suurimmista voitoista.  Tuolloin pelattiin 2. divisioonassa aivan kuten nytkin.  Vieraissa ei voittoa ole herunut kahdessa viimeisessä kohtaamisessa, tuloksena matkoista Poriin on tasapeli ja 0-1 häviö.

Viimeiset kohtaamiset (SalPan maalit ensin):

0 1 V 2.div 1988
1 1 K 2.div 1988
1 1 V 2.div 1989
9 0 K 2.div 1989

Yhteenveto (ottelut, voitot, tasapelit,häviöt,tehdyt maalit,päästetyt maalit):

Kotiottelut:    2  1 1 0   10 1 	

Vierasottelut: 2  0 1 1	   1 2

Joukkueen terveystilanne on hyvä:

-Halonen, sivussa vielä muutaman viikon, rasitusmurtuma.
-Känkänen, harjoitteli eilen jo puolitehoisesti, olkapää.

Ajat ja miehet ovat muuttuneet eikä tilastoja tai historiaa saisi tuijottaa mutta otteluun Poriin SalPa lähtee ennakkosuosikkina.  Ottelu pelataan hiekkakentällä joka tulee vaikuttamaan ottelun luonteeseen merkittävästi.  Se että puuduttaako parin tunnin bussimatka pelaajien jalat nähdään lauantaina.  Onnea matkaan ja avauspisteet kotimatkalle mukaan!

Tulosveikkaus: 1-3