Sarjakauden kynnyksellä on tärkeää miettiä mitkä asiat tässä joukkueessa toimivat. Mitkä osa-alueet vaativat harjoittelemista ja mitkä ovat joukkueemme vahvuudet? Millä osa-alueella voi kehittää itseään niin, että siitä on suurin hyöty joukkueelle?

Nämä asiat voivat olla joskus hyvin pieniä, lähes huomaamattomina joukkueen sisällä, mutta näiden pienien ideoiden hioutuminen yhdeksi yhteiseksi ideaksi on koko joukkueurheilun menestymisen sydän.

Tuntuu siltä että joukkueemme on löytämässä juuri näitä yhteisiä ideoita. Jokaisella on ollut aikaa hyväksyä toiset pelaajat ja  näiden roolit tässä joukkueessa.

Olemme hävinneet ja olemme osanneet myös voittaa, silloin kun sitä olemme halunneet. Luultavasti jokainen pelaaja on huomannut millaisella kollektiivisella asenteella meillä on mahdollisuus voittoihin sarjakaudella ja milloin luultavammin teemme pelin itsellemme vaikeaksi tai häviämme. Näiden kahden vaihtoehdon sisältä löytää jokainen omat ideansa, joiden avulla ja kokemuksien kautta voi löytyä se yhteinen idea. Idea, joka voi olla avain menestykseen. 

...Pajari...