Sunnuntain Maskupeli oli kotijoukkueelta aika ponneton esitys, kuten jo niin moneen kertaan on todettu. Hyökkäyspelin ongelma on mielestäni se, että kun hyökkäyksiä ei päästä käynnistämään nopeasti ja pakit pyörittävät palloa, ei keskikentällä näy kuin selkiä. Kukaan ei tunnu haluavan palloa. Tämä johtaa siihen, että ennemmin tai myöhemmin heitetään pitkä pallo, josta Salpan hyökkääjillä ei ole resursseja taistella.
Positiivista on, että puolustuslinja näyttää stabiililta oikeaa laitaa lukuunottamatta, jossa mielestäni Harjun pitäisi pelata. Liekö mies loukkaantunut, kun ei kentällä näkynyt. Muita onnistujia oli Törnqvist, Herne ja Harittu, kaksi viimeistä taistelivat esimerkillisesti läpi ottelun. Lomski väläytteli pari kertaa, ja oli osallisena pelin ratkaisussa, mutta aika seisoskelua hänenkin pelinsä oli.
Jos tällaisella pelillä saa pisteet, ei voi olla kuin tyytyväinen. Toivottavasti otteet taas paranee, kun vastus kovenee!