Viikonloppuna tappion Kaskisissa kokenut SalPa matkustaa kauden toiseen paikallispeliin FC Bodan vieraaksi pakkovoitto mielessään.  Onneksemme TPV otti myöskin yllättäen kotonaan nokkiin PoPalta joten ero kärkeen pysyi samana.  Taistelu sarjan kakkospaikasta käy kuitenkin kiivaana; FC Rauma on SalPan kanssa tasapisteissä ja PS-44 ottelun vähemmän pelanneena pisteen kaksikkoa jäljessä.

FC Boda on kriisissä.  Joukkue on pystynyt kahteen voittoon ja neljään tasapeliin kauden otteluissa ja poistunut seitsemän kertaa hävinneenä kentältä.  Kotonaan Boda on voittanut yhden ottelun ja tehnyt seitsemän maalia.  Ei siis mitenkään erityisen vahva esitys paikallisvastustajalta.  
Joukkueen maaleista on vastannut Kimmo Karvinen neljällä osumallaan, sekä kolme osumaa saalistaneet Jan Lomski ja Tommi Nurmi.  Yhteensä Boda on tehnyt 14 maalia.  Taakseen Boda on päästänyt melkein tuplamäärän maaleja, 27 kappaletta.  FC Boda ei ole koskaan voittanut SalPaa sarjaottelussa eikä ole myöskään pystynyt tekemään maalin maalia SalPan verkkoon.  Kohtaamisia ei ole ollut kuitenkaan kuin kolme FC Bodan historian aikana.  FC Bodalla on matkaa säilyjän paikalle neljä pistettä joten melkoista ryhtiliikettä nyt tarvittaisiin.  Toivottavasti tuo liike ei ala tulevana lauantaina...

SalPalla on mielenkiintoinen ongelma vieraskentillä, kotona peli kulkee kuin unelma ja pallo liikkuu pelaajalta toiselle, maalipaikkoja luodaan ja maaleja tehdään, mutta vieraissa ei sama onnistu millään.  SalPa on todella tehoton vieraskentillä, osoituksena ainoastaan kuusi tehtyä osumaa, vertailun vuoksi muut kärkijoukkueet: TPV 19 maalia, PS-44 17 maalia ja FC Rauma 12 maalia.  Kotona ei todellakaan ongelmia ole, siitä osoituksena 20 tehtyä maalia seitsemässä ottelussa, joista yksi on vielä hävitty puhtaasti 0-2.

Sarjataulukossa ei tiivistymisen lisäksi paljoa muutoksia tapahtunut. PoPan yllätysvoitto kasvatti joukkueen eroa putoamisviivaan ja FC Bodaan neljään pisteeseen.  FC Bodan ja TPK:n tilanne alkaa olla siis huolestuttava.  Taulukon keskivaiheilla MuSa tipahti kolme sijaa alaspäin, mutta keskikasti samoin kuin kärkikin on muutaman pisteen sisällä.

SalPa kohtaa kärkipään joukkueista FC Rauman ja TPV:n kotona ja PS-44:n vieraissa mutta yleisesti ottaen TPV:llä on helpompi loppuohjelma joten SalPan on todellakin taisteltava jatkopeleihin päästäkseen.  Loput ottelut hoitamalla, mukaanlukien voitot TPV:stä ja PS-44:stä, tavoite on saavutettavissa.

[code:1:c0eeede8ed]
TPV      13 30
-------------- 
SalPa    13 25 
FC Rauma 13 25 
PS-44    12 24 
PIF      12 18 
KaIK     13 16 
P-Iirot  13 15 
KaaPo    12 14 
MuSa     13 14 
PoPa     13 14
-------------- 
FC Boda  13 10 
TPK      12  9 


4-0 V	3.div	1995
4-0 K	3.div	1995
2-0 K	2.div	2002

3 3 0 0 10-0

[/code:1:c0eeede8ed]

Ottelu ei ole Veikkauksen kohteena missään pelissä.

Tulosveikkaus: sisuuntunut SalPa tekee tarvittavat maalit ja voittaa numeroin 0-2.