Kevät on tulossa. Linnut laulavat, nurmet viheriöivät, allergikot tukehtuvat. Selviä keväänmerkkejä siis. Vain yksi tuosta lyhyestä listasta puuttuu. Kakkos-cupin finaalipelit. On aika kaivaa jänisräikät ja torvet pölyttymästä, silittää vanhat pelipaidat ja virittää patarumpuihin kalvot.It is Showtime...

Kuka olisi uskonut viime kauden rikkonaisten vaiheiden jälkeen, että Salpa pelaa jälleen merkittävän cupin voitosta. Englantilaiset vedonlyöntitoimistot ovat antaneet Salpalle vain teoreettiset mahdollisuudet voittoon ja Suomen kriittinen, mutta asiantunteva lehdistö on kuvannut Salpaa jopa mahdolliseksi cupin heittopussiksi ja pisteautomaatiksi.

Tällä hetkellä kaikki on omissa käsissä. Pikään eurokenttiä kolunneet P-iirot ja Kiffen ovat voimakkaita jokaisella osa-alueella, mutta pahin vastustaja on Salpa itse. Salpan valmentaja Jyrki Pellikka on todennut joukkueen pystyvän mihin tahansa (paitsi olemaan ajoissa, kun harjoitukset alkavat) ja uskovansa pienpelien kautta löytyvään asenteeseen. Koko joukkueen valmistautuminen on toiminut mainiosti ja ajatukset ovat keskitetty vain seuraaviin ratkaisupeleihin. "Peli kerrallaan"- on ollut valmistautumisen motto. 

Uefan tarkkailijoiden ja katsomon turvallisuuden takia ovat pelipäivät vielä päättämättä. Kakkos-cupin organisaation monisäikeisyys ja massiivisuus luovat näkökohtia ja ongelmia, joiden päättämisessä on oltava kärsivällinen ja johdonmukainen. Jokaisella on kuitenkin muistissaan Rauman yleisömellakka 1979...

Parhaiten pelit sopisivat viikolle kahdeksan, joten sen ajankohdan pohjalta on myös Salpan organisaatio lähtenyt pilotti Hollen ohjaamalla pienkoneella Rauman ajankohtaneuvotteluihin.Katsotaan mitä kabinetit tuovat tullessaan.

...Pajari... :P