Ensi kaudeksi salpa tarvitsee vahvan sentterin, jos tarkoituksena on jatkaa 4-3-3 systeemillä. Sellainen nimittäin loppukaudesta puuttui, Lallukan loukkaantumisen myötä. Hyvä esimerkki vastaavasta tyypistä oli Vaasan Ville Laakkonen, joka aiheutti hämennystä joka kerta kun palloa pistettiin hänelle.
Laiturien osalta paketti näyttää hyvältä. Keskikentän keskellä "Siima" Tuovila on parantanut kauden loppua kohden ja karsintapeleissä innostui jopa taklaamaan, totutun hyvän syöttö- ja paikanhakupelin lisäksi. Puolustus näyttää kokonaisuudessaan toimivalta, tosin maata pitkin tulee joskus kiire.
Kokonaisuudessaan kausi oli hyvä, karsintapelejä lukuunottamatta. Salpa pelasi viihdyttävää jalkapalloa, jota oli hauska käydä katsomassa. Siitä kiitokset sekä pelaajille että valmennusjohdolle!