SalPa on pelannut 12 vuoden aikana KaaPoa vastaan 15 ottelua joista tuloksena on ollut kolme voittoa, neljä tasapeliä ja peräti kahdeksan häviötä, maalisuhteella 19-30.  SalPa lähtee siis hakemaan sekä revanssia KaaPosta että tilastojen kaunistamista.  Kauden ainoa kotitappio on koettu juuri KaaPoa vastaan, keväällä KaaPo kaatoi huonolla asenteella matkassa olleen SalPan tylysti 0-2 Petri Merisaaren ja Jussi Kososen maaleilla.  Merisaari onkin KaaPon paras maalintekijä tällä hetkellä viidellä osumallaan.  

KaaPo on pelannut sarjassa 14 ottelua joista se on voittanut viisi ja pelannut kaksi tasan.  Ottelut ovat olleet melko runsasmaalisia; hienoa voittoa on seurannut melkein poikkeuksetta rämpiminen seuraavassa ottelussa (KaaPo-MuSa 4-0, KaaPo - PS-44 0-5).  KaaPo on siis hävinnyt oikeastaan joka toisen pelin ja pelannut erittäin ailahtelevasti.

SalPa esitteli jo sunnuntaina uuden pelaajan, Jan Lomskin, joka siirtyi omasta aloitteestaan SalPan riveihin FC Bodasta.  Lomski ehti tehdä Bodalle kolme maalia ja jo sunnuntaina Jan pääsikin vaihdosta kentälle ja ehti puskea pallon kerran tolppaan.  KaaPo -otteluun SalPa saanee parhaan kokoonpanon kentälle, poissa ei ole Dahlbomin lisäksi muita.  Viikolla tosin tilanne voi muuttua mutta toivotaan ettei.  Periaatteessa SalPalla ei pitäisi olla mitään hätää KaaPon kanssa jos verrataan tämän kauden materiaaleja.  Kyseessä on kuitenkin paha vierasottelu jossa voitto on taas enemmän kuin tarpeen. 

SalPan saldo kymmenestä viimeisestä ottelusta on kuusi voittoa ja kaksi tasapeliä sekä häviöt TPV:lle ja KaIK:lle.  Maaleja SalPa on päästänyt edelleen vähiten kakkosen länsilohkossa.  Mielenkiintoinen huomio tilastoista: kymmenestä päästetystä maalista on seitsemän tehty ottelun toisella puoliskolla ja noista seitsemästä maalista on tehty neljä toisen puoliskon ensimmäisen vartin aikana.  Tuleeko SalPa takki auki toiselle puoliskolle?  :o  KaaPo puolestaan on ollut huono kotiotteluissaan, kolme voittoa ja yksi tasapeli ja 10 pistettä.  Ei siis mikään erityisen vahva kotijoukkue.

Sarjatilanne tasoittui viime viikonlopun kierroksen jäljiltä: TPV:n johto on enää kaksi pistettä PS-44:ään ja neljä SalPaan.  Ja kun kärkikolmikko pelaa vielä ristiin keskenään on seitsemästä viimeisestä kierroksesta tulossa todellinen thrilleri.  FC Bodan kohtalo näyttää olevan sinetöity, eroa säilyjän paikkaan on jo seitsemän pistettä.  TPK tuntuu menevän myöskin kolmoseen ensi kaudeksi.

[code:1:32c26bba79]
TPV      15 33
-------------- 
PS-44    15 31 
SalPa    15 29 
FC Rauma 15 27 
P-Iirot  15 21 
PoPa     15 20 
MuSa     15 18 
PIF      14 18 
KaaPo    14 17 
KaIK     15 17
-------------- 
FC Boda  15 10 
TPK      15  9 

Aikaisemmat kohtaamiset vuosina 1991-2002&#58;

15 3 4 8  19-30

0-2 K 2.div 2002
2-2 K 2.div 2000
3-0 V 2.div 2000
1-3 K 2.div 1999
1-1 V 2.div 1999
2-0 K 2.div 1998
0-3 V 2.div 1998
1-3 V 2.div 1997
2-2 K 2.div 1997
1-1 K 2.div 1996
2-3 V 2.div 1996
1-2 K 3.div 1994
2-1 V 3.div 1994
0-1 K 3.div 1991
0-5 V 3.div 1991[/code:1:32c26bba79]

TPV ja PS-44 pelaavat keskenäisen ottelunsa Tampereella torstaina 15.8.  Tuosta ottelusta toivomme tasapeliä.

KaaPo-SalPa on Pitkävedon kohteena, kertoimet Veikkaus lupaa 15.8.

Tulosveikkaus: 1-2