SalPa:n nimi pyörii edelleen spekuloinneissa Ykkösen paikkojen täyttämisestä:

http://www.keskipohjanmaa.net

                   Ykkösen lohkojako edelleen avoin 

                   KOKKOLA (KP)
                   Jalkapallon Ykkösen ensi kauden lohkojako on edelleen auki. Tällä hetkellä Ykköseen on
                   ilmoittautunut 17 joukkuetta. Palloliiton suunnitelmissa on viedä sarja ensi kaudella läpi
                   kahdessa lohkossa joko 16 tai 18 joukkueen voimin.
                   - Tällä hetkellä tilanne on se, että Ykkösen joukkuemäärää täydennetään yhdellä. Kyselyt
                   koskien pelaamista Ykkösessä on lähetetty neljälle seuralle, Palloliiton kilpailupäällikkö Petri
                   Heikkinen toteaa.

                   Heikkisen mukaan kyselyt on lähetetty FC Mikkelille, Kopareille, GBK:lle ja Ponnistukselle
                   tässä järjestyksessä. Varalla ovat vielä AC Vantaa ja SalPa.

                   - Kilpailuvaliokunta kokoontuu ensi maanantaina ja tekee tuolloin ehdotuksensa tammikuun
                   lopussa kokoontuvalle liittohallitukselle, joka tuskin lähtee muuttamaan kilpailuvaliokunnan
                   ehdotusta, Heikkinen kertoo aikataulusta.

                   Edelleen on mahdollista, että Ykköstä pelataan ensi kaudella 16 joukkueella, jolloin uusia
                   seuroja ei tarvita mukaan. Jos Atlantis ei pysty pelaamaan liigassa, sen paikkaa tarjotaan
                   Ykkösessä pelaaville Jokereille tai TPS:lle. Ykkössijalla oleva Jokerit on aikaisemmin
                   ilmoittanut, että se pelaa ensi kaudella Ykkösessä.

                   - Ykkönen pelataan ensi kaudella joka tapauksessa kahdessa lohkossa, jos lisää luopumisia
                   ei tule. Tosin niin pessimisti en ole, että odottaisin lisää luopumisia, Heikkinen sanoo.

                   GBK on julkisuudessa puheenjohtajansa Boris Nygårdin mukaan ollut valmis ottamaan
                   Ykkösen paikan vastaan, vaikka paikka olisi Etelälohkossakin. Harjoittelunsa tulevaan
                   kauteen Grigori Jevtushenkon johdolla tällä viikolla aloittava seura toivoo
                   sarjatasokysymykseen pikaista ratkaisua. 