Kyllähän nyt on niin, että SalPan olisi aika tehdä jotakin. Ei hitto jos tuollaisella materiaalilla ei saada kuin kaksi laukaisua aikaiseksi koko otteluna aikana, niin jotakin on vinossa ja pahasti. Esimerkiksi piffen-ottelussa kärkimies Herne ei päässyt laukaisemaan yhtään kertaa kohti maalia, kun herran piti hakea palloja keskikentältä. Mikäli Herne tai Dahlbom teki hyvän aloitteen niin pallo ei tasan tullut lähellekkään juoksulinjaa. Onko nyt niin että mr. Pellikka yrittää peluuttaa vähän liiian utopistisia kuvioita. Onhan se tietysti kiva kun on sellaisia pelimiehiä, että voi koettaa uusia pelitapoja eikä niiden kokeilu kaadu joukkueen taitamattomuuteen, mutta kyse on nyt kuitenkin kilpaurheilusta jossa maalit ratkaisee, eikä syöttöjen määrä. Mikäli tällä joukkueella pelaisi aivan normaalia suomalaista 4-4-2 taktiikkaa niin olen satavarma, että tuollaiset rantaruottalaiset olisi kaatunut mullan pintaan eka puoliskolla. Jos jotain hyvää ottelusta hakee, niin koko kentän prässi oli ajoittain aivan loistavaa, mutta kun kaikki eivät onnistuneet tehtävissään, niin keskikentälle aukesi ajoittain karmeita aukkoja. Jos näyttää siltä että Pellikka ei saa joukkueeseen otetta, niin allekirjoittanut on valmis laittamaan joukkueen kuntoon. Tosin en jouda treenejä vetämään enkä jaksa lähteä vierasotteluihin, mut kotiottelut voin hoitaa mikäli SalPa tarjoaa väliajalla oluen. Lupaan että meikäläisen perustaktiikalla otetaan voitto mistä porukasta tahansa, on meillä sen verran kova remmi kasassa.