EIF SalPan seuraava vastustaja
SalPa purjehtii nyt vahvassa myötätuulessa ja joukkueen kovuuden sai kokea Maskun Palloseura keskiviikkona Taponkedolla. Ottelussa jonka SalPa voitti selvästi numeroin 3-0 ei maskulaisille annettu paljoakaan mahdollisuutta vaan hyvän kentän suoma etu SalPalle käytettiin hyväksi ja pisteet matkasivat Saloon. SalPan sijoitus sarjataulukossa on nyt toisena, tasapisteissä Pallo-Iirojen ja TPV:n kanssa. Seitsemän tehtyä maalia ei ole niin kova luku kuin useammalla muulla joukkueella (ainoastaan PS-44, PIF ja FJK ovat tehneet vähemmän maaleja) mutta päästettyjen maalien sarakkeessa oleva nolla osoittaa, että puolustus on tällä hetkellä länsilohkon paras. Huono ei tosin ole myöskään Iirojen puolustus, vain yksi päästetty maali. Sarjataulukossa kärkipää on juuri niin kova ja tasainen kuin oli odotettavissa ja ennakkoon vahvimmat joukkueet eivät ole pettymyksiä tuottaneet, lukuun ottamatta ehkä SalPan KaaPo –tasapeliä… Häntäpäässä FJK on pelannut jo neljä ottelua ilman voittoa ja on ainoa joukkue joka ei ole pistettäkään vielä saanut. PoPa osoitti piristymisen merkkejä voittamalla PS-44:n numeroin 2-3 Valkeakoskella ja samalla pahentaen Seppojen kurimusta.

Sunnuntain vastustaja EIF on melko tuttu joukkue SalPalle. EIF ja SalPa ovat olleet vastakkain vuoden 1987 jälkeen kymmenen kertaa ja viisi kertaa on SalPa poistunut voittajana kentältä ja neljä kertaa on EIF korjannut potin. Viimeksi joukkueet kohtasivat kaudella 1998 jolloin SalPa voitti molemmat kohtaamiset selvästi, kotona numeroin 4-1 ja Tammisaaressa murskalukemin 0-5. Pari vuotta aikaisemmin tosin SalPa kävi ottamassa kunnon selkäsaunan: silloin nimittäin joukkue hävisi isännille tylyin numeroin 7-0. Joukkueiden väliset kohtaamiset ovat olleet aina runsasmaalisia, keskimäärin maaleja on syntynyt ottelua kohden neljä! Vuoden 1998 jälkeen EIF on käynyt kolmosessa ja pelannut myöskin kakkosen etelälohkoa. EIFin tehokkain pelaaja on ollut Kenneth Pulkki, joka on tekaissut jo neljä maalia joista tosin kaksi on syntynyt pilkulta. EIF on kohdannut tähän mennessä MuSan ja PIF:in kotonaan ja FJK:n ja TPV:n vieraissa. Ainoastaan FJK:n joukkue on pystynyt voittamaan. Kauden avauksessa EIF pelasi 0-0 tasapelin MuSaa vastaan. Joukkueella ei ole pelikiellossa ketään.

SalPan loukkaantumistilanne alkaa näyttää paranemisen merkkejä ja sopi formaatti on tuntunut löytyneen. Samanlaisella asenteella ja kovuudella kuin MaPS –pelissä näytettiin ei SalPalla ole mitään hätää Tammisaaren poikia vastaan. 371 minuuttia on kulunut nyt viimeisestä takaiskumaalista ja kahdeksan peliä viimeisestä häviöstä sarjaottelussa. Kolmen ottelun viikko on sunnuntaina ohitse ja seuraa viikon tauko ennen vierasottelua Porissa MuSaa vastaan. Sunnuntaina tulemme näkemään katkeaako kumpikaan putkista vai yllättääkö EIF ja vie pisteen/t mukanaan?

Perustietoja EIF:stä:
· perustettu 1905 Tammisaaressa
· internet -osoite: www.eif.fi
· kohtaamiset SalPan kanssa: 10 5-1-4 21-20
· edellinen kohtaaminen: EIF – SalPa 0-5 1998

Muut viikonlopun ja alkuviikon ottelut:
1.6. FJK – MaPS, 2.6. PoPa – MuSa, 3.6. PIF – KaaPo, FC Rauma – Pallo-Iirot, PS-44 – TPV

Veikkaus ei ole ottanut ottelua kohteeksi pitkävetoon.
Tulosveikkaus: 3-0, SalPa jatkaa tappiottomalla ja puhtaalla pelillä.