SalPa pelasi ehkäpä kauden huonoimman ottelunsa viime perjantaina Kaarinassa.  Tuloksena tuosta vierailusta oli tasapeli ja sekin oli kyllä hyvällä onnella ja Erkan loistopelastuksen avulla saatu.  KaaPo oli parempi(jos tuota pelityyliä nyt voi kehua) joukkue ja pisti SalPan todella ahtaalle.

Sunnuntaina Saloon saapuu odotettu vieras lohkon kärjestä.  Otteluun SalPalla voisi olla vieläkin paremmat lähtökuopat, mutta käsittämättömät puppeloinnit kahdessa viimeisessä ottelussa on jättänyt joukkueen neljän pisteen päähän kärjestä ja edes voitto ei vie SalPaa TPV:n ohi.  Kuntopuntari osoittaa että SalPa on viimeisistä kymmenestä ottelusta kerännyt 21 pistettä häviten ainoastaan KaIK:lle.  FC Rauma on kerännyt 19 pistettä ja TPV puolestaan on kerännyt 18 pistettä eli hävinnyt yhden ottelun enemmän kuin SalPa.  18 pistettä on myös kerännyt PS-44.  Neljä kärkijoukkuetta on siis pitänyt hyvin pintansa viimeisissä otteluissaan.  Kakkosen länsilohko on siis erityisen tiukka tänä vuonna.  Taulukon keskivaiheilla onkin sitten tasaista, ero viidennen ja kymmenennen sijan välillä on vain viisi pistettä.

Kevään kierroksella SalPa hävisi TPV:lle 0-2 Tampereella.  Viidentoista viime vuoden kohtaamisia SalPa hallitsee, voittoja on kolme ja häviötä kaksi.  Tällä kaudella TPV:n vaarallisimmat maalintekijät ovat olleet Juuso Ollikainen (9 maalia) ja Ari Ruoholahti (7 maalia).

SalPan miehistössä on tapahtunut muutoksia: uusin SalPalainen, Janne Aalto saa tulikasteen kotiyleisön edessä.  Joukosta ovat poissa loppukaudeksi Vilppaalle vuokratut Tero Järvinen ja Rami Kurth.  Tapaus Lallukka on arvoitus, Kaarinassa miestä ei näkynyt.  Puolustuksesta on poissa myös kuherruskuukauttaan viettävä Tuomas Talvo ;). Toivottavasti Kaarinassa poissa ollut Tommi Luoto on saanut vaivansa parannettua, nyt tarvitaan puolustuksessa kaikki mahdolliset miehet pysäyttämässä TPV:n hyökkäykset.

[code:1:60c63b2b76]
TPV      16 34
-------------- 
PS-44    16 32 
SalPa    16 30 
FC Rauma 16 30 
PoPa     16 23 
P-Iirot  16 21 
KaIK     16 20 
KaaPo    16 19 
PIF      16 19 
MuSa     16 18
-------------- 
FC Boda  16 13 
TPK      16  9 

4-2 V 2.div 1989
1-0 K 2.div 1989
0-3 K 2.div 1990
3-0 V 2.div 1990
0-2 V 2.div 2002

5 3 0 2	 8-7
[/code:1:60c63b2b76]

Tulosveikkaus: 1-0/1 Uskon SalPa saavan ainakin pisteen.

Ottelu ei ole Veikkauksen Pitkävedon kohteena mutta Vakio2:n kohteena kylläkin.