Salon kaupunki päätti sitten olla rakentamatta niin hallin kuin keinonurmenkin.  Päätöksen jälkeen on päässäni kiehunut kun ei ole oikein osannut pukea sanoiksi sitä raivoa joka mielessä vallitsee, itse olen oikeistoa äänestänyt ja nyt tuli tälläinen potku nilkkaan.  Keskusta ja kokoomus, Salon politiikan tämänhetkiset syöpäpesäkkeet.  Periaatteesta en ole koskaan demareita enkä vasemmistoa äänestänyt mutta nyt on muutos tiedossa.  Ja samaa aion suosittaa tuttavapiirilleni.  Joko jätän  kokonaan äänestämättä tai sitten äänestän demareita kiitokseksi, vaikka juuri viime vuonna asiat taisi olla toisinpäin.  Siinä kyllä isäni pyörii haudassa mutta ymmärtänee tämän.

Mikä ihme siinä on että tämmöinen selvä sekä kaupungin että asukkaiden eduksi tehtävä päätös pitää lapsellisesti politikoida ihan vaan kostomielessä?  Ketä valopäitä taunoja sinne valtuustoon ja hallitukseen onkaan äänestetty?  Siihen on turha odottaa vastausta koska eihän nuo raukat tänne uskalla päätään laittaa ja verhokseen he ottavat ryhmäpäätöspelleilyn jolla ei pitäisi olla mitään osuutta tähän.  Ja voi hellanlettas kun ei uskalla äänestää oman mielipiteen mukaan vaan niinkuin ryhmäjohtaja sanoo.  Siinä ei kai muu auta kuin kairata nenäänsä ja äänestää niinkuin johtaja sanoo jos ryhmänjohtaja on lapsellisuudessaan herneet nenuun vetänyt jostakin syystä.  Lapsellista kerta kaikkiaan.

Miten voi olla mahdollista että tänne rakennetaan kaikenmaailman keppitappelujääkääkkähalleja joissa niin nuoret kuin vanhemmatkin mällinpureksijat saavat "luistella", "pelata" ja hakata toisiaan samalla kun menevät hassun kumilaatan perässä räkä poskella pitkin kaukaloa?  Tuollainen pieni marginaalilaji jota ei harrasteta olosuhteiden pakosta kuin muutamassa hassussa maassa ja jonka viehätys on samaa luokkaa kuin maitopurkin homehtumisen katseleminen.  En jaksa ymmärtää, en kertakaikkiaan.  Ja näitä halleja pukkaa nyt sitten joka niemeen ja notkelmaan, Suomi on tässä suhteessa häpeäpilkku koko maailmassa.  Ei tarvitse vilkaista kuin lahden yli Ruotsiin, jossa tuo jääkiekon mielettömyys on jo onneksi huomattu, ensiksi lähtivät katsojat ja nyt alkavat loppua nuoret harrastajat.  Suomi onkin Euroopassa ainut maa joka on laittanut jonkun marginaalilajin kuningas jalkapallon edelle.  Hävettää.  Ja vielä meille tehdään ratsastuskeskustakin... uuhh... 150-200 harrastajaa... ja oikeistohan senkin junaili.  Mitä seuraavaksi?  Kolmas kääkkähalli vaikka käyttöä ei taida olla vielä toisellekaan joka päivälle?  Kyllähän siihen viereen vielä mahtuisi.  Tai sitten miten olisi sopupallostadion?  Olen jopa kerran nähnyt Paukkulan kentällä jonkun jollain kepillä pientä palloa huitovan, onko se sitä jokojokopalloa?  Tätä ideaa saa käyttää hyväksi, ja lisää voi kysellä.  Kyllä niitä lajeja löytyy.  Ulkoshakkikin puuttuu.  Ja pikaluistelurata.  Ja itseäni kiinnostaisi kovasti hiihtoputki jotta pääsisi juhannuksenakin hiihtelemään kun näin kylmällä ei oikein tarkene ja sitten myöskin tuulipukukansan oma sauvakävelyrata ettei tarvitse huitoa kepeillä muiden ihmisten nähden.  Ja keskustaan voisi laittaa lämmityksen jalkakäytäville niin voisi rullaluistella myöskin talvella.

Jalkapallo on hieno laji, laji joka ei vaadi suuria investointeja alkuun päästäkseen, osoittaahan sekin jo että kehitysmaissa pelataan vaikka millä pyöreällä esineellä kunhan se vain edes vähän muistuttaa palloa.  Mutta siellä onkin olosuhteet toisenlaiset ja silti lapset ja aikuiset jakasavat iloita jalkapallon tuomasta ilosta.  Jalkapallossa kehittyäkseen vaaditaan jatkuvaa harjoitusta, koska pallonkäsittely on vaikeaa ihmisen ehkä kömpelöimmällä raajalla.  Toista se on Salossa.  Tämä hieno harjoitusaika katkaistaan sitten syksyllä niskalaukauksella ja laitetaan nuori tekemään jotain muuta talven ajaksi, vaikka turhailua.  Esimerkiksi Espoossa pyöritetään Myntinsyrjän hallissa yli 200 juniorijoukkueen talvisarjaa viikonloppuisin.  Miten on talviaikaan esimerkiksi jääkääkän suhteen?