Vaikka ei Maskukaan mitään ihmeellistä esittänyt, oli vanhan kasvattajaseuran näpertelyä surullista katsoa. Bussimatkalla takaisin Maskuun, suurin ihmettelyn aihe oli Salpan täydellinen hengettömyys. Yleensä 1-0 tilanteessa jokainen joukkue yrittää hakea vimmatusti tasoitusta, mutta nyt tuota draivia ei ollut. Ihmetyttää myös suuresti loppupelin vaihto, jossa hyökkääjä vaihdettiin hyökkääjään. Peliä on 15 minuuttia jäljellä, pelataan voitosta ja kentälle otetaan, pitkän pallon viuhuessa yli ja ohi, 150-senttinen juniori. Miksei vaihtoa tehty jo aikaisemmin ja miksi kentällä yleensä on n. 20 kiloa ylipainoinen pelaaja? Siinä on vaihtopenkillä mukava katsella ison pojan kävelyä, kun on itse treenannut kovaa koko kauden. Miksei Sir Velho nostanut esim Sirua nejänneksi hyökkäykseen, koska muutenkin hyökkäyksen ainoa vaihtoehto oli Massen pitkä avaus puolustuksen keskelle? Missä olivat muut vaihdot? Sir teki perusvaihdon pelissä, jossa olisi voinut tehdä vaihtoja jo ensimmäisellä puoliajalla. Paljon kysymyksiä, vähän vastauksia. Toivon kuitenkin, että Salpa ryhdistäytyy ja alkaa pelaamaan tasolla, johon sen huippuvahvistukset edellyttävät. Niinku Tuomo sano: Ei muuta kuin perse maahan ja ääntä kentälle. Se riittää kakkosessa. Tsemiä!