Neljännen peräkkäisen voittonsa ansiosta SalPa nousi sarjataulukossa jo toiseksi ja kuroi eroa TPV:n kiinni kaksi pistettä.  Tilanne on herkullinen, onhan TPV vielä tulossa vierailulle Saloon joten jännitys tulee säilymään loppuun asti. 

Otteluun PIFiä vastaan SalPa pääsee melkein parhaalla miehistöllä, poissa on ilmeisesti ainoastaan Teemu Kujanpää jonka varoitustili tuli täyteen ottelussa Pallo-Iiroja vastaan ja mies huilaa nyt yhden ottelun.

PIF pelasi viimeksi juhannuksen alla häviten TPK:lle maalein 1-2.  Yllättäen joukkue on pelannut kotonaan huonommin kuin vieraissa, päinvastoin kuin SalPa.  SalPa ei tunnu tällä kaudella viihtyvän vieraskentillä.  PIF:n kovin maalitykki on Saku Kiili seitsemällä osumallaan joista kaksi on syntynyt rangaistuspotkuista.  Teppo Huttunen on tehnyt neljä maalia, joten tarkkana saa olla SalPan puolustus.

Sarjataulukossa ei suuria muutoksia tullut viime kierroksella.  Kärkipäässä SalPa nousi kuten todettua toiseksi ja TPK ja FC Boda ohittivat PoPan joka on nyt yhdessä KaIK:n kanssa putoamisviivan alapuolella.  KaIK on tosin saanut uusien miesten johdolla otteisiinsa ryhtiä, siitä osoituksena tuo 3-7 vierasvoitto PS-44:stä.

[code:1:90e1728fce]TPV      10 26 
--------------
SalPa    10 21 
PS-44    10 20 
FC Rauma 10 19 
PIF      10 16 
MuSa     10 13 
P-Iirot  10 12 
KaaPo    10 11 
FC Boda  10  9 
TPK      10  9
-------------- 
PoPa     10  7 
KaIK     10  7 

1 0 K 2.div 2000
2 1 V 2.div 2000
3 1 K 2.div 1990
0 2 V 2.div 1990[/code:1:90e1728fce]

PIF:n on SalPa kohdannut neljä kertaa viimeisen 12 vuoden aikana.  Ainoastaan kerran on SalPa poistunut häviäjänä kentältä.  Hurjana nousukautena 2000 SalPa hoiti molemmat ottelut voitokkaasti.  Riittääkö SalPan nälkä viidenteen perättäiseen voittoon vai onko pelaajilla jo mielessä tauko?

Tulosveikkaus: 1-2

Veikkauksen pitkävetokertoimet ottelulle ovat seuraavat: 3.10 / 3.55 / 1.55 eli SalPan voittoon uskoo Veikkaus.

PIF ottelun jälkeen alkaa ansaittu kesätauko ja sarja jatkuu SalPan osalta 21.7. ottelulla kotona MuSaa vastaan.